Question: Kokių dokumentų reikia?

Answer: Asmens dokumentas yra būtinas. Tuo atveju, kai suaugęs lydi vaiką, asmens dokumentas būtinas ir vaikui, ir jį lydinčiam suaugusiam asmeniui. Vaikams ir paaugliams iki 16 metų medicinos paslaugos gali būti teikiamos tik dalyvaujant vienam iš tėvų ar globėjų. Taip pat vaikas gali atvykti su kitu lydinčiu asmeniu, jei turi rašytinį (notaro patvirtintą) vaiko tėvų sutikimą. Jame turi būti nurodytas konfidencialios informacijos suteikimo pagrindas, naudojimo tikslai ir terminas, iki kada šis sutikimas galioja. Savanoriško sveikatos draudimo dokumentą, jei norite, kad už paslaugas būtų sumokėta pagal draudimo sutarties sąlygas. Jeigu esate apsidraudę savanorišku (papildomu) sveikatos draudimu Lietuvos ar užsienio draudimo bendrovėje, prašome atsinešti tai įrodančius dokumentus (draudimo polisą, sutartį ar kitą dokumentą).

Healthcare Services, Wellness and Lifestyle


Question: Kada ir koks reikalingas siuntimas?

Answer: Visos paslaugos mūsų Centre, išskyrus radiologinius tyrimus (kompiuterinės tomografijos (KT), mamografijos, rentgeno), siekiant apsaugoti pacientus nuo nereikalingos apšvitos, gali būti teikiamos be siuntimo. Tačiau jeigu atvyksite su siuntimu, daugeliui paslaugų – gydytojo konsultacijoms, MRT, KT, echoskopijos, kardiologijos ir kt. tyrimams, operacijoms – Jums bus taikoma ligonių kasų kompensacija. Siuntimas turi būti galiojantis ir atitikti tokiam dokumentui nustatytus Sveikatos apsaugos ministerijos reikalavimus.

Healthcare Services, Wellness and Lifestyle


Question: Ar teks laukti registratūroje?

Answer: Branginame Jūsų laiką ir stengiamės, kad atvykus į Centrą Jums netektų laukti nei registratūros laukiamajame, nei kitur. 80 proc. pas mus atvykusiųjų registratūroje laukia ne ilgiau kaip 6 min.


Question: Kaip pasiruošti tyrimams?

Answer: Laboratoriniams: Atmintinė pacientui dėl pasiruošimo kraujo tyrimams Atmintinė apie atskirų veiksnių įtaką laboratorinių tyrimų rezultatams Atmintinė pacientui dėl šlapimo surinkimo Atmintinė pacientui dėl išmatų mėginių surinkimo Atmintinė pacientui dėl slapto kraujavimo išmatose Atmintinė pacientui dėl skreplių surinkimo Atmintinė pacientui dėl spermos surinkimo Atmintinė pacientui dėl nuograndų paėmimo spalinėms nustatyti Echoskopiniams: Atmintinė. Kaip pasiruošti pilvo organų echoskopijai Atmintinė. Kaip pasiruošti šlapimo gamybos ir išskyrimo bei lytinių organų, prostatos echoskopijai Atmintinė. Kaip pasiruošti inkstų kraujagyslių ultragarsinis tyrimas su doplerometrijai (echoskopijai).  Atmintinė. Kaip pasiruošti pilvo aortos su doplerometrija echoskopijai Atmintinė. Kaip pasiruošti pilvo aortos su jos šakomis echoskopijai. Radiologiniams: Atmintinė. Kompiuterinės tomografijos (KT) tyrimui Atmintinė. Magnetinio rezonanso tomografijos (MRT) tyrimui Atmintinė. Kaip pasiruošti mamografijos tyrimui Atmintinė. Kaip pasiruošti rentgeno tyrimui Virškinimo sistemos (skrandžio) ir kvėpavimo sistemos endoskopijai: Atmintinė. Kaip pasiruošti tyrimui. Gastroskopija Atmintinė. Kaip pasiruošti tyrimui. Kolonoskopija Atmintinė. Kaip pasiruošti tyrimui. Kapsulinė endoskopija. Kitiems: Atmintinė. Kaip pasiruošti akių tyrimams Atmintinė. Kaip pasiruošti elektroneuromiografijos (ENG, EMG) tyrimui

Healthcare Services, Wellness and Lifestyle


Question: Kaip pasiruošti operacijoms?

Answer: Atmintinė. Pooperacinė priežiūra po kataraktos operacijos   Atmintinė. Kaip pasiruošti adenoidų šalinimo operacijai

Healthcare Services, Wellness and Lifestyle


Question: Registracija užsienio piliečiams

Answer:
Jei esate užsienietis, kviečiame registruotis tel.:
+370 5 247 64 19 (anglakalbiams pacientams),
+370 687 99 342 (rusakalbiams pacientams),
+371 271 81 895 (pacientams iš Latvijos)
arba el. paštu medtour@medcentras.lt. Su Jumis susisieks asmeninis vadybininkas ir padės suderinti visas Jūsų vizito mūsų Centre detales, rekomenduos, kur apsistoti, kaip susitvarkyti įvažiavimo į šalį vizą.

Healthcare Services, Wellness and Lifestyle


Question: Kodėl verta atvykti gydytis į mūsų Centrą iš užsienio?

Answer:
Paslaugos per 1 dieną po vienu stogu.
Į Lietuvą atvykę užsieniečiai vertina greitą ir profesionalią kompetentingų gydytojų specialistų pagalbą, tikslius ir operatyviai atliekamus tyrimus, organizmą tausojančias, pažangiausiais pasaulyje naudojamais metodais atliekamas operacijas, gerai organizuotą vadybą, pagalbą tvarkant dokumentaciją Lietuvoje patirtoms medicinos išlaidoms kompensuoti.
Taupydami Jūsų brangų laiką stengiamės ištirti, nustatyti negalavimų priežastis ir paskirti gydymą per 1 dieną. Kai kuriais atvejais galutinei diagnozei patvirtinti reikia ištyrimo, kuris gali užtrukti ilgiau nei vieną dieną. Apie tokius atvejus jus informuos gydytojas arba tyrimą atliekantis medicinos personalas.
Jeigu Jums prireiks operacijos, įprastai ji gali būti suplanuota kitą dieną arba per 1–3 sav. po pirminės konsultacijos.
Pacientai vertina galimybę greitai gauti visas reikiamas paslaugas po vienu stogu, o apsilankę čia vieną kartą tampa nuolatiniais ir ištikimais klientais.
Europietiška kokybė.
Kokybiškos, griežčiausius Vakarų standartus atitinkančios paslaugos Medicinos diagnostikos ir gydymo centre kainuoja gerokai mažiau nei tokiose pat klinikose Vakarų Europoje, todėl Centras kasmet sulaukia per 1000 lankytojų iš užsienio – Rusijos, Didžiosios Britanijos, Airijos, Norvegijos, Danijos, Vokietijos, Švedijos, kitų Vakarų Europos šalių. Plačiau apie kokybę ČIA
Lengva pasiekti.
Iš daugelio Europos šalių Lietuvą lėktuvu pasieksite per 1–3 val. Detalią informaciją rasite interneto svetainėse Vilniaus oro uostas, Kauno oro uostas, Palangos oro uostas.
Kelionė į mūsų Centrą automobiliu iš Rygos Latvijoje užtruks 3–4 val. (300 km), Daugpilio Latvijoje – apie 2 val. (170 km), iš Kaliningrado Rusijoje – 5–6 val. (400 km).

Healthcare Services, Wellness and Lifestyle


Question: Apmokėjimas, draudimas ir kompensacija

Answer: Mūsų Centre už paslaugas galite atsiskaityti visais įprastais būdais – mokėjimo kortele, grynaisiais, pasinaudodami draudimo kortele, pagal paciento (kliento) su sveikatos draudimo bendrove pasirašytos sutarties sąlygas. Apdraustiems privalomuoju sveikatos draudimu paslaugos gali būti kompensuojamos pagal 2011 m. kovo 9 d. Europos Sąjungos (ES) direktyvos nuostatas, kurios numato galimybę visiems Europos ekonominės erdvės (EEE) valstybių piliečiams kompensuoti medicinos išlaidas, patirtas bet kurioje ES šalyje. Plačiau apie tai.

Healthcare Services, Wellness and Lifestyle


Question: Kur apsistoti, pavalgyti, pramogauti?

Answer: Jei atvykstate su lydinčiu asmeniu, kuriam reikalingas viešbutis, detalią informaciją, kur apsistoti, ką aplankyti Vilniuje, kur apsipirkti ir papramogauti, rasite čia.


Question: Kas yra oftalmologija?

Answer: Oftalmologija yra medicinos šaka, tirianti akių būklę, regos sutrikimus, akių ligas.

Healthcare Services, Wellness and Lifestyle


Question: Ko tikėtis akių ligų gydytojo konsultacijos metu?

Answer: Akių ligų gydytojas išklauso turimus nusiskundimus, konsultuoja, skiria reikalingus tyrimus ir, jei reikia, gydymą. Įprastai konsultacijos metu matuojamas akispūdis, tikrinamas akių dugnas, nustatomas regėjimo aštrumas. Kiti tyrimai, atliekami įvertinus individualų poreikį ir akių būklę.

Healthcare Services, Wellness and Lifestyle


Question: Ar reikalinga pasiruošti akių ligų gydytojo konsultacijai?

Answer: Akių gydytojo konsultacijai įprastai planuokite apie 30 min. Jeigu atvykote patikrinimui prieš operaciją – 1-2 val. Po akių dugno tyrimo akys bus jautrios šviesai, bus sunkiau matyti, skaityti. Po tyrimo 1-2 val. galbūt negalėsite vairuoti automobilio, dirbti kompiuteriu dėl sutrikusio matymo.

Healthcare Services, Wellness and Lifestyle


Question: Kokias ligas gydo oftalmologas?

Answer: Gydytojas oftalmologas yra akių ligų specialistas, galintis diagnozuoti ir gydyti su akimis ir rega susijusius negalavimus. Medicinos diagnostikos ir gydymo centre gydomi regos sutrikimai ir akių ligos: Amžinė makulos degeneracija (AMD), Astigmatizmas, Blefaritas, Glaukoma, Katarakta, Keratitas, Konjunktyvitas, Miežis, Tinklainės plyšys ir atšoka, Toliaregystė, Trumparegystė, Sausų akių sindromas, Žvairumas.

Healthcare Services, Wellness and Lifestyle


Question: Ką daryti, kai skauda akis?

Answer: Svarbiausia rasti ir įvardyti priežastį, kodėl kyla akių skausmas. Itin dažnai jį sukelia sausų akių sindromas, ilgas žiūrėjimas į ekranus, smulkias raides ekrane, netinkamų akinių nešiojimas ir daugybė kitų veiksnių. Jei pajutote skausmą, jis jus vargina ir dažnai kartojasi – nelaukite, kreipkitės į gydytoją ir atlikite jums paskirtus akių tyrimus.

Healthcare Services, Wellness and Lifestyle


Question: Kada kreiptis į akių ligų gydytoją?

Answer:
Pablogėjo regėjimas;
Nebetinka turimi akiniai;
Akys greitai pavargsta;
Prieš akis atsirado dėmė (jausmas, kad skraido muselės, vorai);
Akis peršti, skauda, ašaroja, sulimpa vokai;
Akys jautrios šviesai, vėjui ar kt. aplinkos veiksniams;
Patyrus bet kokią akies traumą (smūgis į akį, svetimkūnis, cheminis ar kt. nudegimas);
Sergate trumparegyste, toliaregyste ar astigmatizmu ir norite sužinoti, ar galima regos korekcija lazeriu;
Sergate akių liga ir būtina gydytojo priežiūra;
Pas akių gydytoją lankėtės seniau nei prieš metus.

Healthcare Services, Wellness and Lifestyle


Question: Ar akių tyrimai atliekami profilaktiškai?

Answer: Akių tyrimai atliekami ir yra rekomenduojami atlikti profilaktiškai. Į gydytoją oftalmologą kreiptis patariama bent kartą per metus. Ypač tai patartina regos sutrikimų turintiems žmonėms bei vyresniems nei 40 m. žmonėms, kuomet rega pradeda silpnėti sparčiau. Kartą per metus atliekama patikra padės išvengti turimų problemų paūmėjimo, gali užkirsti kelią ateities negalavimams.

Healthcare Services, Wellness and Lifestyle


Question: Kokie simptomai būdingi AMD?

Answer:
Amžinė geltonosios dėmės degeneracija, makula dažnai prasideda be jokių simptomų, todėl pacientai š gydytoją kreipiasi vėlyvose ligos stadijose, kai regėjimas ženkliai pablogėja. Pagrindiniai AMD simptomai yra šie:
Pablogėja regėjimas abiem arba viena akimi.
Matymas tampa neryškus, regėjimo lauko viduryje atsiranda tamsi dėmė arba tuštuma.
Tiesios linijos atrodo kreivos arba su pertrūkiais.
Sutrinka spalvinis matymas.
Reikia vis ryškesnio apšvietimo, lėtesnė tamsinė adaptacija.
Pasidaro sunku vairuoti automobilį.
Spausdintas tekstas tampa neaiškus.

Healthcare Services, Wellness and Lifestyle


Question: Kiek injekcijų man prireiks?

Answer: Gydymo trukmė ir periodiškumas labiausiai priklauso nuo ligos stadijos ir Jūsų individualių organizmo savybių. Tiksliau atsakyti Jums galės Jus gydantis gydytojas. Mūsų centro gydytojų patirtis rodo, kad įprastai gydymas trunka nuo 1 iki 2 metų, procedūrą atliekant kas 4-6 savaites.

Healthcare Services, Wellness and Lifestyle


Question: Kodėl susergama AMD?

Answer:
Ši liga dažniausiai užklumpa vyresnius nei 50 metų žmones, nors retais atvejais gali išsivystyti ir jaunesniems. Šiuo metu tai yra pagrindinė negrįžtamo regėjimo netekimo priežastis išsivysčiusiose šalyse.  AMD sergamumą lemia:
Paveldimumas.
Amžius.
Rainelės spalva – kuo šviesesnė rainelė, tuo didesnė AMD rizika.
Rūkymas du kartus padidina AMD riziką.
Saulės šviesa turi neigiamą poveikį tinklainei ir skatina AMD progresavimą.
Kai kurios ligos: padidėjęs kraujo spaudimas, nutukimas, aterosklerozė.
Mitybos sutrikimas: mikroelementų, antioksidantų, karotinoidų trūkumas didina AMD riziką

Healthcare Services, Wellness and Lifestyle


Question: Kaip diagnozuojama AMD?

Answer:
Amžinės geltonosios dėmės degeneracijos (AMD) diagnozę patvirtina gydytojas oftalmologas, apžiūrėjęs akies dugną, atlikęs optinę koherentinę tomografiją (OCT) ir fluorescencinę angiografiją. Galima patiems pasitikrinti, ar nėra AMD požymių, naudojant Amslerio tinklelį. Laikykite tinklelį gerai apšviestoje patalpoje, apie 30–40 cm atstumu nuo veido.
Užsidėkite skaitymo akinius, jeigu juos nešiojate. Uždenkite vieną akį ir sutelkite dėmesį į centrinį tašką.
Tinklelio ribose stebėkite, ar nematote ko nors neįprasto – iškraipymų, banguotų ar laužytų linijų, skirtingo dydžio arba trūkstamų langelių.

Healthcare Services, Wellness and Lifestyle


Question: Kaip pasiruošti injekcijos į stiklakūnį procedūrai?

Answer: Jokio specialaus pasiruošimo nei gydytojo konsultacijai, nei procedūrai nereikia.

Healthcare Services, Wellness and Lifestyle


Question: Ar procedūra skausminga? Ar galiu injekcijas atlikti savarankiškai?

Answer: Operacija neskausminga, nes akis nujautrinama. Medikamentų suleidimo procesas įskaitant ir pasiruošimą (gydytojo ir paciento persirengimas sterilia apranga ir vietinis nuskausminimas (lašinami nuskausminantys lašai į akį) užtrunka apie 15 min. Vaistų suleidimas – 1 min. Namų sąlygomis ar gydytojo kabinete šios procedūros atlikti nerekomenduojame dėl infekcijos rizikos.

Healthcare Services, Wellness and Lifestyle

Can, could, will, would, may, might, shall, should


Question: Kaip ilgai trunka procedūra?

Answer: Faktiškas gydymas lazeriu trunka tik kelias sekundes. Pavyzdžiui, 8 dioptrijų miopijai SCHWIND AMARIS pašalina reikiamą kiekį ragenos audinio per apytikriai 10 sekundžių. Abiejų akių visas gydymas trunka apie dešimt minučių.

Healthcare Services, Wellness and Lifestyle


Question: Ar man skaudės procedūros metu?

Answer: Prieš procedūrą į Jūsų akį sulašinti vaistai padarys ją nejautrią. Jūs greičiausiai jausite lengvą akies spaudimą, bet tai nebus tikras skausmas. Galimas svetimkūnio pojūtis operuotoje akyje po kurio laiko praeina.

Healthcare Services, Wellness and Lifestyle


Question: Ar man skaudės po operacijos?

Answer: Po operacijos Jums gali peršėti akis, tačiau didesnių nemalonių pojūčių įprastai nejaučiama. Atsiradus didesniam diskomfortui, kreipkitės į gydytoją, jis skirs Jums tinkamų vaistų.

Healthcare Services, Wellness and Lifestyle


Question: Kada galėsiu grįžti į darbą?

Answer: Daugelis pacientų į darbą gali grįžti jau kitą dieną po procedūros, tačiau tai labai individualu ir aptariama su gydytoju konsultacijos metu.

Healthcare Services, Wellness and Lifestyle


Question: Kaip greitai po operacijos galėsiu užsiimti įprasta veikla?

Answer: Lengvai sportuoti galėsite pradėti praėjus maždaug 3 sav. po operacijos, kontaktiniu sportu galima užsiimti maždaug po 3 mėnesių, plaukioti, mėgautis pirties procedūromis – maždaug po mėnesio. Rekomendacijas, kokio režimo laikytis, Jums pateiks gydytojas arba pasidomėkite patys.

Healthcare Services, Wellness and Lifestyle


Question: Ar gali būti, kad pacientų regėjimo aštrumas po korekcijos SCHWIND AMARIS 1050RS lazeriu yra daugiau negu 100 procentų?

Answer: 100 proc. regėjimo aštrumas neparodo maksimalaus dydžio, yra tik geros regos matas. Dydžiai gali gerokai viršyti 100 procentų.

Healthcare Services, Wellness and Lifestyle


Question: Ar tai saugi procedūra?

Answer: Lazerinė akių korekcija pasaulyje atliekama jau apie keliasdešimt metų, Lietuvoje – nuo 2001 m. Šiuo metu regos korekcija lazeriu yra viena saugiausių ir dažniausiai atliekamų operacijų koreguojant trumparegystę, toliaregystę, astigmatizmą ir kitas akių refrakcijos ydas. Daugiau informacijos rasite tinklapyje www.eye-tech-solutions.com/en

Healthcare Services, Wellness and Lifestyle


Question: Ką reikia žinoti apie regos korekciją SmartPulse tecnologija

Answer:
SmartPulse technologija švelniai ir tausojamai veikia akies rageną, suformuoja lygų ragenos paviršių, todėl geras, aštrus regėjimas po operacijos atsistato greičiau, pvz., po įprastos operacijos LASIK metodu regėjimas atsistato per 12 val. , panaudojus SmartPulse – per 4 val. 1 pav. SmartPulse technologija paremta trimačio fulereno modeliu – glaudžiau išdėstomi lazerio spindulio impulsai, lazerio spindulys juda tikslesne kreive nei naudojant metodus be SmartPusle.
2 pav.
Su SmartPulse technologija Be SmartPulse technologijos Optinė zona (mm) Vietinis standartinis nuokrypis mm. Iš grafiko matyti, kad, operuojant SmartPulse technologija, lazerio poveikio ragenai nuokrypiai yra mažesni, o ragenos paviršiaus šiurkštumas sumažėja 3 kartus – nuo vieno (0,75 µm) iki trečdalio (0,25 µm) impulso. Dėl tokio efekto akies ragenai SmartPulse vadinama revoliucine technologija. 3 pav. Nuotr. dr. David Kang, Eyereum, Korėja.
Nuotraukoje matomas ragenos paviršius po regos korekcijos lazeriu FRK metodu be SmartPulse technologijos (kairėje) ir panaudojus SmartPulse (dešinėje).
1 000 kartų padidinus vaizdą mikroskopu, matomas lygesnis ragenos paviršius, dėl ko regėjimas po operacijos su SmartPulse atsistato tris kartus greičiau, pacientas jaučia mažesnį skausmą ir diskomfortą.
Mūsų centre SmartPulse technologija taikoma atliekant regos korekciją lazeriu visais metodais – LASIK, LASEK, FRK ir SmartSurf.

Healthcare Services, Wellness and Lifestyle


Question: Ką reikia žinoti apie regos korekciją SmartSurf metodu

Answer:
SmartSurf – mažiausiai akies rageną traumuojantis regos korekcijos lazeriu metodas be pjūvio, prisilietimo instrumentais ar cheminių medžiagų. Pirmiausia lazeriu tolygiai ir švelniai pašalinamas epitelio sluoksnis, nenaudojant rankinio išvalymo ar alkoholio, kurie labiau traumuoja akį ir naudojami operuojant kitais metodais. Tuomet pagal gydytojo įvestus duomenis lazeris tobulai lygiai nušlifuoja ragenos paviršių. Lazerio spindulys dirba matricos principu visame operacinio paviršiaus plote. Jis itin tiksliai ir tolygiai nušlifuoja ragenos paviršių tiek centre, tiek kraštuose. Tai garantuoja, kad žmogaus regėjimas ir šviesiu, ir tamsiu paros metu bus geras. Operacijos metu gydytojas prie akies liečiasi tik tiek, kiek reikia paruošti ją operacijai, visą darbą atlieka lazeris – taip užtikrinamas preciziškas tikslumas, o audinių pašalinama tik tiek, kiek iš tikrųjų būtina. Šios technologijos dėka regos korekcija atliekama ragenos paviršiuje, todėl ji nėra traumuojama, paviršius tampa išskirtinai lygus. Po korekcijos su SmartSurf epitelis regeneruoja per 36 val. Be to, operuojant SmartSurf metodu pacientas nejaučia siurbimo ir spaudimo, kurie nėra skausmingi, bet, tikėtina, nemalonūs operacijos metu. Operuojant SmartSurf nedaromas joks pjūvis, kaip, pvz., taikant LASIK metodą, todėl nėra jokių su tuo susijusių komplikacijų, taip pat ir akių sausumo.
4 pav. Pasitelkus fulereno modelį, eksimerinio lazerio spindulys labai tiksliai suformuoja naują tolygų ragenos paviršių.
SmartSurf metodas tinka visiems – ir turintiems ploną rageną, kuriems dėl šios priežasties regos korekcija lazeriu anksčiau nebuvo galima, ir sergantiems ragenos ligomis, turintiems sudėtingą ragenos topografiją, dėl ko regos korekcijos lazeriu rezultatai gali būti ne tokie sėkmingi operuojant kitu metodu.
Pažangiausiose pasaulio klinikose Vokietijoje, Šveicarijoje ir kitose Europos šalyse pradedama taikyti šią technologiją.
SmartSurf metodas rekomenduojamas kontaktinio, vandens, oro sporto atstovams, profesijų, kur reikalinga itin aštri rega (pilotams, policininkams), atstovams, kai tausoti rageną svarbu dėl gyvenimo būdo, profesijos subtilybių. Taip pat SmartSurf rekomenduojamas pacientams, kuriems reikia pakartotino gydymo po radialinės keratotomijos ar ragenos transplantacijos. SmartSurf gali būti taikomas gydant drumstą ar randuotą ragenos audinį bei keratokonusą (savaiminį ragenos plonėjimą, gaubimąsi, bloginantį regėjimą).
Apie regos korekciją lazeriu SmartSurf metodu žiūrėkite video formatu

Healthcare Services, Wellness and Lifestyle


Question: Kaip gerai aš matysiu po procedūros?

Answer: SCHWIND AMARIS technologijos klinikiniai tyrimai parodė, kad pacientai po gydymo lazeriu dažnai mato geriau negu matė anksčiau su akiniais ar kontaktiniais lęšiais. Beveik visi pacientai mato taip pat gerai, kaip matė nešiodami korekcinius lęšius. Studijų rezultatai taip pat rodo, kad pagerėja kontrastinis akių jautrumas (t. y. pacientas geriau mato tamsoje, vaizdai ir spalvos atrodo ryškesni ir pan.). Daugiau informacijos rasite tinklapyje www.eye-tech-solutions.com.en.

Healthcare Services, Wellness and Lifestyle


Question: Mitas Nr. 1: Tai skausminga operacija.

Answer:
Bene pats populiariausias mitas apie refrakcinę chirurgiją yra tai, jog lazerinė regos operacija – bauginanti ir skausminga procedūra. O būtent skausmo baimė neretai atbaido pacientus nuo įvairių procedūrų. Ši irgi nėra išimtis. Pasak mūsų centro, akių mikrochirurgė S. Stech, atlikusios augiau kaip 1,7 tūkst. lazerinės regos korekcijos operacijų, ši procedūra yra beveik beskausmė. Prieš ją akys nuskausminamos anestetiniais akių lašais, taip pat pacientui duodama silpnų raminamųjų vaistų, padedančių suvaldyti natūralų prieš bet kokią procedūrą kylantį nerimą. O ir pati abiejų akių operacija trunka apie 15–20 minučių. Akių lazerinė korekcija – tai neskausminga operacija beveik visais atvejais. Pojūčio stiprumas priklauso ir nuo žmogaus skausmo slenksčio. Žinoma, jos metu pacientai gali patirti diskomfortą, pajusti, kad šiek tiek tempia vokus. Taip yra todėl, jog operacijos metu naudojami laikikliai vokams prilaikyti, kad akys neužsimerktų ir pacientui nereikėtų apie tai mąstyti. Dauguma nemalonių pojūčių paprastai susiję su stresu ir nerimu, patiriamais pacientui dalyvaujant operacijoje. Žinant operacijos eigą, nuskausminamųjų ir raminamųjų vaistų poveikį, stresas ir nerimas sumažinamas iki minimalaus lygio. Mūsų pacientai operaciją prisimena taip:
„Visiškai neskauda“,
„kaip uodo įkandimas“,
„jeigu kas klaustų, tikrai daryčiausi šią operaciją iš naujo.“,
„išėjęs iš operacinės be akinių jau sugebėjau pats parašyti žinutę žmonai ir susimokėti už paslaugas.“
„mąstydama apie lazerinę regos korekcijos operaciją, galvoje turėjau daug baimių ir stereotipų. Buvau nusiteikusi viskam ir pasiruošusi vaistų nuo skausmo, tačiau viso gijimo metu akies nei skaudėjo, nei perštėjo.“
„Operacija buvo neskausminga, praėjo greitai ir sklandžiai. Ir jau po kelių dienų galėjau džiaugtis nauju ryškiu regėjimu į tolį.“
„Gydytoja skyrė daug laiko konsultacijai, viską išsamiai paaiškino, todėl neliko jokios baimės prieš operaciją. Operacija praėjo labai greitai.“
Šie ir daugiau mūsų pacientų įspūdžių apie operaciją skaitykite Atsiliepimai skiltyje.

Healthcare Services, Wellness and Lifestyle


Question: Mitas Nr. 2: Regos korekcijos operaciją geriau atidėti vyresniam amžiui.

Answer: Vienas dažniausiai girdimų pastebėjimų, pasak mūsų centro akių mikrochirurugės S. Stech, kad amžius šiai operacijai nėra svarbu. Daugelis mano, jog kol mato visai gerai, dėl akių lazerinės korekcijos kreiptis į specialistus netikslinga, o kai regėjimas pablogės, tada ir ieškos sprendimo. Pasak mūsų centro gydytojos, tai klaidingas požiūris. „Akių lazerinė korekcija – tai operacija, kuri atliekama akies priekinėje dalyje ragenoje ir turi tam tikrą amžiaus rekomendaciją. Šią operaciją labiausiai rekomenduojama atlikti žmonėms nuo 18 iki 45 metų. Visgi kiekvieno paciento situacija individuali. Kartais ji gali būti labai sėkminga ir 50 metų amžiaus žmogui, o kartais nedaroma ir dvidešimtmečiui.' Labai svarbu suprasti, kad tiesa yra ta, jog su amžiumi atsiranda fiziologinė arba amžinė toliaregystė, o kartais ir lęšio pakitimų, dėl kurių dažniausiai amžius ir yra riba atlikti lazerinę akių korekciją, todėl svarstant apie lazerinę regos korekciją nereikėtų jos atidėlioti vyresniam amžiui. Daugelis mūsų pacientų pripažįsta, kad veltui delsė koreguoti regėjimą lazeriu ir daug metų patyrė su regėjimu susijusį diskomfortą ir prastesnę gyvenimo kokybę. Unikalias pacientų patirtis ir įspūdžius rasite Atsiliepimai skiltyje.

Healthcare Services, Wellness and Lifestyle


Question: Mitas Nr. 3: Regos korekcija lazeriu tik laikinai pagerina matymą.

Answer: Netiesa. Regos korekcijos lazeriu rezultatai ilgalaikiai. Ir tai įrodė laikas bei operuotų pacientų sekimas. Regos korekcija lazeriu  pasaulyje atliekama ilgiau nei 30 metų. Svarbu suprasti, kad operacijos metu yra pakeičiama tik ragenos laužiamoji galia, ir akies optikos stiprumas suderinamas su akies obuolio ilgiu. T.y. lazerio spindulys tik išoriškai veikia regeną ir pakeičia jos gaubtumą taip, kad  rageną bei lęšiuką praėję šviesos spinduliai susikirstų tiksliai tinklainėje  viename taške. Todėl labai svarbu, kad iki operacijos akis jau būtų pilnai susiformavusi ir daugiau nebeaugtų. Paprastai žmogaus kūnas, o taip pat ir akys, sustoja augti 18-22 metų amžiuje. Ateityje, pacientams, kuriems atlikta lazerinė akių korekcija, akinių gali prireikti dėl natūraliai besivystančių amžinių pokyčių, kurie nepriklauso nuo to ar pacientui buvo daryta lazerinė korekcija. Nedidelė regreso (t.y. minusų grįžimo) tikimybė yra, tačiau tai labiau tikėtina pacientams, kurie iki lazerinės regos korekcijos operacijos “turėjo” aukšto laipsnio trumparegystę ar toliaregystę. Tačiau grįžtantys minusai nebūna dideli, t.y. pacientams iki operacijos turėjusiems (-) 9 gali sugrįžti (-)1 ar 2 dioptrijos, tačiau ir ši rizika labai nedidelė ir siekia tik kelis procentus.

Healthcare Services, Wellness and Lifestyle


Question: Mitas Nr. 4: Po lazerines korekcijos negalima gimdyti natūraliu būdu, atlikti kitų akių operacijų.

Answer: Netiesa. Operacijų rezultatai pasaulyje stebimi jau daugiau nei 30 metų. Tie pacientai, kuriems atlikta ši operacija prieš 20-30 metų dabar yra 50-60-70 metų amžiaus. Jie serga tokiomis pačiomis akių ligomis kaip ir pacientai, kuriems korekcija neatlikta. Svarbu suprasti, kad operacijos metu yra pakeičiama tik išoriškai ragenos gaubtumas, t.y. akies optikos stiprumas suderinamas su akies obuolio ilgiu. Lazerio, naudojamo regos korekcijai, spindulys neliečia jokių giliau esančių akies obuolio dalių ir neprovokuoja akies ligų nei iškart po operacijos, nei vėliau. Po atliktos regos korekcijos lazeriu, sulaukus garbingo amžiaus, esant reikalui, galima saugiai atlikti drumsto lęšiuko t.y. kataraktos pašalinimo operaciją. Bei kitas reikalingas operacijas. Neretai pacientės moterys baiminasi, kad po lazerinės regos korekcijos negalės gimdyti natūraliu būdu, tačiau tokia baimė – nepagrįsta. Sprendžiant ar pacientė gali gimdyti natūraliu būdu vertinama tinklainės būklė, o ji nėra įtakojama lazerinės korekcijos operacijos metu, ir išlieka tokia pati kokia buvo iki operacijos.

Healthcare Services, Wellness and Lifestyle


Question: Mitas Nr. 5: Po regos korekcijos lazeriu, galimos siaubingos komplikacijos, netgi galima apakti.

Answer: Visiškas mitas. Tiek operacijos metu,  tiek ir pooperaciniu laikotarpiu galimos komplikacijos (kaip ir kiekvienos operacijos atveju, juk ir vaistus vartojant yra tam tikra rizika sveikatai), bet jos pasireiškia labai retai (1:1000 pacientų). Esant komplikacijai gali būti reikalingas papildomas lazerinis gydymas po 3-4 mėnesių. Tačiau lazerinė regos korekcija ir galimos komplikacijos apakimo nesukelia. Keliems pacientams iš šimto būna reikalingas gydymo efekto sustiprinimas, kuris paprastai atliekamas po 6 mėnesių. Šiuolaikinės technologijos leidžia labai preciziškai atrinkti tinkamus kandidatus operacijai ir saugiai atlikti pačią operaciją. Be to, ir įranga, t.y. naujausios kartos lazeris, vienintelis toks Lietuvoje naudojamas mūsų centre turi eilę apsaugos mechanizmų iki minimumo sumažinančių procedūros rizikų tikimybę. Tokį lazerį kaip mūsiškis naudoja pažangiausios JAV, Šveicarijos, Vokietijos akių ligų klinikos.

Healthcare Services, Wellness and Lifestyle


Question: Mitas Nr. 6: Patys gydytojai sau tokios operacijos neatlieka.

Answer: Netiesa. Akių gydytojai, kuriems diagnozuota trumparegystė, toliaregystė ar astigmatizmas yra koregavę akis lazeriu tiek sau, ties savo šeimos nariams ar kolegoms. Suprantama, konfidencialumo sumetimais ir laikydamiesi asmens duomenų apsaugos, jų tapatybių atskleisti negalime, tačiau viešą tai patvirtinančią informaciją galite rasti internete.

Healthcare Services, Wellness and Lifestyle


Question: Mitas Nr. 7: „Stiprios“ trumparegystės lazeriu koreguoti negalima.

Answer: Netiesa. Korekciją lazeriu galima atlikti ir esant didelio laipsnio trumparegystei, t.y. pacientams, kurių refrakcijos yda yra -6 dioptrijos ir daugiau. Netgi esant –12 dioptrijų galima regos korekcija lazeriu, tačiau ragenos storis turėtų būti pakankamas šiai operacijai atlikti. Kuo storesnė ragena, tuo lazerinės korekcijos metodas labiau tinkamas žmogui. Be to, svarbu ar nėra ektazinių ragenos pakitimų (patologinių išplonėjimų), ar pacientas neserga keratokonuso liga (kuria būdingas ragenos formos kitimas ir plonėjimas), taip pat svarbu, ar sveikos kitos akies struktūros. Kitas svarbus momentas, kad matymas turėtų būti stabilus ne mažiau kaip vienerius metus. Saugus turėtų būti ir kiti ragenos parametrai. Todėl galutinis atsakymas į klausimą, kokiais atvejais galima lazerinė korekcija, būna aiškus tik atlikus visišką specialų akių ištyrimą. Mūsų centre išsamiam akių ištyrimui skiriame 1,5-2 val., šalia kitų tyrimų, papildomai atliekame ragenos epitelio tyrimą leidžiantį tiksliau pasiruošti operacijai, t.y. pritakyti lazerio nustatymus (angl. settings) individualiems ragenos parametrams. Be to, esame pirmoji klinika Lietuvoje, kuri akių korekcijai lazeriu pradėjo naudoti SmartSurf metodą – be pjūvio ir tiesioginio kontakto su ragena, tinkantį net plonoms ragenoms. Visgi kiekvienas pacientas individualus ir kiekvienas atvejis išskirtinis. Todėl prieš procedūrą būtina gydytojo apžiūra, kuris ir atsakys į visus pacientams rūpimus klausimus.

Healthcare Services, Wellness and Lifestyle


Question: Mitas Nr. 8: Visi lazeriai vienodi.

Answer: Netiesa. Klaidinga galvoti, kad vienu lazeriu galima atlikti akių, ginekologines, grožio ar kitas procedūras. Lazeriai skirtingi ne tik kiekvienai procedūrai, bet ir toje pačioje srityje, pvz., oftalmologijoje, gali būti naudojami įvairios paskirties lazeriai. Lazerinei regos korekcijai taikomi lazeriai tarpusavyje skiriasi tecnologinėmis galimybėmis ir darbo greičiu. Svarbiausi reikalavimai lazeriui – greitis, tikslumas, saugumas. Pvz., atliekant regos korekciją greitesniu lazeriu, dėl didelio greičio ragenos audinys veikiamas labai trumpai. Tai apsaugo jį nuo išdžiūvimo ir pagreitina gero regėjimo atkūrimo procesą. Jeigu gydymas lazeriu užtrunka per ilgai, ragena procedūros metu džiūna – mažėja gydymo tikslumas, regėjimo korekcija gali būti netiksli. Tačiau vien didžiulis greitis norimo rezultato nepasiekia. Svarbu, kad būtų įdiegta lazerio srauto reguliavimo sistema, kuri, atliekant regos korekciją, užtikrintų tobulą greičio ir tikslumo kombinaciją. Kad procedūra būtų saugi, lazeris turi tiksliai pataikyti į norimą akies vietą, kad gebėjimas matyti pagerėtų. Todėl procedūrai atlikti saugiai labai svarbus yra tikslus lazerio centravimas ir nuolatinis akies padėties nustatymas – juk akis nuolat juda. Mūsų centre, vieninteliai Lietuvoje akis operuojame naujausios kartos lazeriu SCHWIND AMARIS 1050RS – neprilygstamo greičio, tikslumo ir saugumo.

Healthcare Services, Wellness and Lifestyle


Question: Kodėl taip svarbu tikslus stebėjimas?

Answer: Netgi visiškai susikoncentravus akys atlieka lengvus, nevalingus judesius, kurių negalima užslopinti – taip pat ir tada, kai pacientas turi fiksuoti žvilgsnį į žalią šviesą procedūros metu. Dėl to tiksliai ir saugiai procedūrai labai svarbu tikslus centravimas ir nuolatinis padėties nustatymas. SCHWIND AMARIS 1050RS lazerio akies seklys registruoja visus judesius, kuriuos gali padaryti akis, ir juos aktyviai kompensuoja 1 050 kartų per sekundę.

Healthcare Services, Wellness and Lifestyle


Question: Kodėl svarbu gydymo laikas?

Answer: Iš eksimerinio lazerio gaunamą ultravioletinę šviesą, kuri naudojama ragenos daliai pašalinti, absorbuoja, pavyzdžiui, vanduo. Tai reiškia, kad lazeris sausą rageną veikia kitaip negu drėgną. Jeigu gydymo laikas per ilgas, ragena pradeda džiūti ir korekcija lazeriu bus mažiau tiksli. Paciento dėmesys gydant lazeriu taip pat ribotas, todėl šiuo atveju trumpesnis gydymo laikas pagerina rezultatus.

Healthcare Services, Wellness and Lifestyle


Question: Kokią įtaką procedūros rezultatams turi lazeryje įdiegtos technologijos, pvz., akies seklys?

Answer: Mūsų lazeryje įdiegta akies seklio ir akies judesių kompensavimo technologija turi svarbią įtaką procedūros rezultatams esant net mažam – 1 dioptrijos astigmatizmui – mažesnė paklaidos ir/ar klaidos tikimybė, o kartu ir geresni rezultatai.

Healthcare Services, Wellness and Lifestyle


Question: Ko tikėtis gydytojo akušerio-ginekologo konsultacijos metu?

Answer: Pirmiausia gydytojas išklausys Jūsų nusiskundimus ir atliks būtinus tyrimus - vaginalinę echoskopiją, gimdos kaklelio tepinėlio (PAP) tyrimą. Kiti tyrimai bus skiriami individualiai pagal poreikį. Prireikus kolposkopijos tyrimo, jį galima atlikti čia pat kabinete. Mūsų centre moters patogumui šalia ginekologo kabineto yra įrengti higienos kambariai, ginekologo kabinete rasite visas reikalingiausias moters higienos priemones Jūsų komfortui.  Dažna moteris jausis patogiau, jei ginekologo apžiūrai atvyks patogiais rūbais, ilgesniais marškinėliais. Geriausia vizitą pas gydytoją ginekologą planuoti  iš karto po mėnesinių, pirmoje ciklo pusėje. Mat antroje pusėje gydytojas gali pamatyti apgaulingus darinius, tuomet apsilankymą tektų pakartoti. Tačiau, jei Jums prasidėjo netikėtas kraujavimas, skausmai pilvo apačioje, skubėti pas ginekologą reiktų iškart.

Healthcare Services, Wellness and Lifestyle


Question: Rekomendacijos prieš procedūrą?

Answer:
Venkite ultravioletinių spindulių 4 sav. iki procedūros.
4–8 sav. prieš procedūrą nenaudokite retinoidų (aknę gydantys vaistai).
Informuokite gydytoją apie vartojamus priešgrybelinius ir fotosensibilizuojančių medžiagų (didinančių odos jautrumą ultravioletinei spinduliuotei ir melanino susidarymui) turinčius vaistus.

Healthcare Services, Wellness and Lifestyle


Question: Kaip vyksta procedūra?

Answer: Esant uždegimui, bėrimams, spuogeliams, pūlinukams, lazerio spindulių sukelta šiluma sutrikdo mikrocirkuliaciją uždegimo židinyje, todėl mažėja paraudimas. Lazeris turi ir antibakterinį poveikį – jo skleidžiama šiluma suardo riebalų liaukose susikaupusių bakterijų sienelių baltymus. Procedūros metu galite jausti nedidelį dilgčiojimą. Po procedūros pacientui rekomenduojamos gijimą skatinančios priemonės, siekiama tausoti paciento sveikatą – vengiama antibiotikų vartojimo.

Healthcare Services, Wellness and Lifestyle


Question: Po procedūros

Answer: Po procedūros galite jausti nedidelį paraudimą, paburkimą, karštį, tai dažniausiai praeina per 1–2 dienas. Po aknės gydymo kartais gali formuotis randeliai, pigmentinės dėmelės – tai priklauso nuo daugelio veiksnių. Šios problemos praeina savaime per kelias savaites arba išsprendžiamos pasitarus su gydytoju.

Healthcare Services, Wellness and Lifestyle


Question: Bendros rekomendacijos

Answer:
Naudokite gydytojo paskirtą tepalą, sekti rekomendacijas.
Bent 2 paras nenaudokite kosmetikos priemonių, nepasitarus su gydytoju, vėliau galite naudoti švelnias, alkoholio neturinčias priemones ir specialią aknės gydymui skirtą kosmetiką.

Healthcare Services, Wellness and Lifestyle


Question: Kaip vyksta procedūra?

Answer: Nemaloniems pojūčiams sumažinti injekuojama vieta nuskausminama vaistais, tuomet specialia plona adata į pasirinktus taškus suleidžiamos nedidelės preparato dozės.

Healthcare Services, Wellness and Lifestyle


Question: Po procedūros

Answer: Galimas šalutinis poveikis – paraudimas, patinimas injekcijos vietoje – dažniausiai praeina per 1–2 val. po procedūros.

Healthcare Services, Wellness and Lifestyle


Question: Bendros rekomendacijos

Answer:
Pirmąsias dienas venkite karštų vonių, pirčių, saulės.
Injekcijas kartokite ne dažniau kaip kas 3–4 mėn.

Healthcare Services, Wellness and Lifestyle


Question: Kaip atliekama procedūra?

Answer: Veide padaromi vos keli dūriai ir specialia technika injekuojami „FILLMED by Filorga“ audinių užpildai „Art Filler“ ir mezoterapijos kokteilis NCTF 135HA. Pirmasis dūris atliekamas aukščiausiame skruostikaulio taške ir į tą vietą įvedama kaniulė – plona ir ilga adata, kuri itin plastiškai slankioja poodyje ir sumažina kraujosruvų susidarymo tikimybę. Įvedus kaniulę, gydytojas injekuoja hialurono rūgšties užpildo „Art Filler“, sukurdamas iš vieno taško išeinantį vėduoklės formos tinklą. Šis tinklas orientuotas į nosies ir lūpų raukšlę ir veikia it pagrindas, kuris iškart kilsteli, patempia odą ir sumažina raukšlės gylį. Naudojant tą patį dūrio tašką, į tarpus tarp hialurono rūgšties užpildo injekuojamas odos kokybę gerinantis mezoterapijos kokteilis NCTF 135HA su 53 veikliosiomis medžiagomis ir hialurono rūgštimi. Jei reikia stipresnės korekcijos, tokiu pačiu principu padaromas antrasis dūris ir apatinio žandikaulio kampo srityje. Sukuriamas odą patempiantis vėduoklinis tinklas, orientuotas į nosies ir lūpų raukšlę bei lūpų ir smakro raukšlę.

Healthcare Services, Wellness and Lifestyle


Question: Kokie preparatai naudojami procedūrai?

Answer: Procedūrai atlikti naudojami du „FILLMED by Filorga“ preparatai – audinių užpildas „Art Filler“ ir mezoterapijos kokteilis NCTF 135HA. „Art Filler“ sumažina paviršiaus raukšlių gylį ir patempia odą. NCTF 135HA praturtina odą amino rūgštimis, vitaminais, nukleorūgščių bazėmis, kofermentais, mineralais, antioksidantais ir hialurono rūgštimi. Šie komponentai skatina odos struktūrą atstatančių baltymų – kolageno ir elastino – sintezę. Stimuliuojamos visos gyvybinės odos funkcijos.

Healthcare Services, Wellness and Lifestyle


Question: Po procedūros

Answer: Kadangi kiekvienoje veido pusėje padaromi vos vienas arba du dūriai, oda pažeidžiama minimaliai, kraujosruvų tikimybė itin maža. Nedidelis odos paraudimas po procedūros dažniausiai išnyksta per 1–12 val., kai kuriems pacientams dūrių vietoje gali atsirasti nedidelės mėlynės, kurios išnyksta per keletą dienų.

Healthcare Services, Wellness and Lifestyle


Question: Rekomendacijos prieš procedūrą

Answer:
Bent 4 savaites iki gydymo vengti tiesioginių saulės spindulių ir nesilankyti soliariume.
Jei naudojate antikoaguliantus (kraują skystinančius vaistus, pavyzdžiui, orfariną, aspiriną), jų vartojimą nutraukite prieš 3 dienas iki procedūros.
Atidėkite procedūrą, jei esate nėščia.

Healthcare Services, Wellness and Lifestyle


Question: Kaip šalinami kapiliarai ir kraujagyslės?

Answer: Dažniausiai procedūra atliekama be nuskausminimo, bet individualiu atveju galimas vietinis nuskausminimas. Lazerio išskiriamas šviesos impulsas sukelia lengvą dilgtelėjimą, kuris yra veiksmingo gydymo požymis. Tokiu būdu kraujagyslės ir kapiliarai yra pašalinami, nesukeliant jokio šalutinio poveikio.  Lazerio procedūras atliekame vienu pažangiausių pasaulyje pripažinto gamintojo FOTONA lazerių „Dynamis“. Šis naujos kartos lazeris nepažeidžia odos, veikia itin tiksliai, todėl gydymas juo saugus ir efektyvus. Kapiliarų ir kraujagyslių šalinimas skleroterapija atliekamas suleidžiant medikamentų į kraujagyslinius darinius ir taip juos sunaikinant iš vidaus.  Procedūros trukmė priklauso nuo šalinamų darinių skaičiaus ir  dydžio, dažniausiai užtrunka 15–30 min. Iškart po procedūros gydyta vieta trumpai (15 min.) pašaldoma šalčio paketais.

Healthcare Services, Wellness and Lifestyle


Question: Po procedūros

Answer: Po procedūros gali būti matomas odos paraudimas, patinimas ir / ar jaučiamas karštis, kuris praeina per 1–2 dienas. Jei kapiliarų tinklas buvo tankus, o gydymo plotas didelis, 3–4 dienas gali būti pastebimas nežymus patinimas, netrukdantis pacientui užsiimti kasdiene veikla. Gijimo procesas paprastai trunka 4–6 savaites. Po procedūros pašalinto darinio vietoje gali susiformuoti šašelis, pūslelės – leiskite jiems natūraliai nukristi, nelieskite, nes tai natūrali gijimo proceso eiga. Labai retais atvejais gali formuotis matomi randeliai ar odos įtrūkimai.  Gydytojo paskirtą gijimą skatinantį tepalą naudokite pagal rekomendacijas. Visiškai sugijus darinio šalinimo vietoje įprastai nelieka jokių mėlynių ar odos spalvos pokyčių.

Healthcare Services, Wellness and Lifestyle


Question: Bendros rekomendacijos

Answer:
Po procedūros gydytą vietą šaldykite pagal poreikį.
Venkite ultravioletinių spindulių, kol oda darinio pašalinimo vietoje visiškai pasveiks (apie 4–6 sav.).
Naudokite apsauginius kremus nuo saulės (ne mažesnis nei SPF 50), jei ilgiau teks būti lauke.
Venkite intensyvių fizinių pratimų, karštų maudynių, saunos bent 5 dienas po gydymo procedūros.
Venkite naudoti kosmetikos priemones odos darinio šalinimo vietoje bent 1 savaitę, jei gydytojas nenurodė kitaip.
Netrinkite, nekasykite pašalinto darinio vietos, nes tai gali sukelti vietinį uždegimą ir pūlių sekreciją.

Healthcare Services, Wellness and Lifestyle


Question: Rekomendacijos prieš procedūrą?

Answer:
Bent 4 savaites iki gydymo vengti tiesioginių saulės spindulių ir nesilankyti soliariume.
Jei naudojate antikoaguliantus (kraują skystinančius vaistus, pavyzdžiui, orfariną, aspiriną), jų vartojimą nutraukite prieš 3 dienas iki procedūros.
Atidėkite procedūrą, jei esate nėščia.

Healthcare Services, Wellness and Lifestyle


Question: Kaip šalinamos karpos?

Answer: Dažniausiai procedūra atliekama be nuskausminimo, bet individualiu atveju galimas vietinis nuskausminimas. Lazeriu šalinamos karpos nugarinamos nepažeidžiant kitų odos vietų. Lazerio procedūras atliekame vienu pažangiausių pasaulyje pripažinto gamintojo FOTONA lazerių „Dynamis“. Šis naujos kartos lazeris nepažeidžia odos, veikia itin tiksliai, todėl gydymas juo saugus ir efektyvus, o rezultatai džiugina iškart. Šalinant karpas elektrokoaguliacija, odos darinys suardomas elektros srove, įprastai žaizda gyja ilgiau nei po procedūros lazeriu. Kiuretažas – odos darinys išgramdomas medicininiu instrumentu – kiurete, žaizda gali kraujuoti stipriau nei per lazerio procedūrą. Procedūros trukmė priklauso nuo karpų skaičiaus ir dydžio, dažniausiai užtrunka iki 20 min. Po procedūros pašalinto darinio vieta užklijuojama pleistru, o pacientui paaiškinama apie pašalintų darinių vietos priežiūrą.

Healthcare Services, Wellness and Lifestyle


Question: Po procedūros

Answer: Po odos papilomų šalinimo lazeriu dažniausiai jokių nemalonių pojūčių pacientas nejaučia. Gijimo procesas paprastai trunka 5–7 d., sudėtingesniais atvejais – 2–4 sav. Po procedūros pašalinto darinio vietoje gali susiformuoti šašelis – leiskite jam natūraliai nukristi, nelieskite. Jei gydytojas paskyrė gijimą skatinantį tepalą, naudokite jį pagal rekomendacijas. Gijimo procesas panašus į rando gijimą. Komplikacijų po lazerinio karpų šalinimo pasitaiko labai retai. Priklausomai nuo šalinamos karpos dydžio, šalinimo vietoje gali likti nedidelis įdubimas ar iškilimas, kuris po kurio laiku išsilygina. Reikia žinoti, kad kartais karpos gali ataugti. Tuomet procedūrą rekomenduojama atlikti pakartotinai.

Healthcare Services, Wellness and Lifestyle


Question: Bendros rekomendacijos

Answer:
Venkite ultravioletinių spindulių, kol oda darinio pašalinimo vietoje visiškai pasveiks (apie 2 mėn.).
Naudokite gydytojo paskirtą tepalą, laikykitės rekomendacijų.
Venkite naudoti kosmetikos priemones odos darinio šalinimo vietoje bent 1 savaitę, jei gydytojas nenurodė kitaip.
Netrinkite, nekasykite pašalinto apgamo vietos, nes tai gali sukelti vietinį uždegimą ir pūlių sekreciją.

Healthcare Services, Wellness and Lifestyle


Question: Kada negalima atlikti karpos šalinimo procedūros lazeriu (kontraindikacijos)

Answer:
saulėtu sezonu atvirose kūno vietose,
sergant kai kuriomis odos ligomis,
planuojamoje gydyti vietoje yra patologinių pakitimų (pvz., uždegimas, pūliavimas).

Healthcare Services, Wellness and Lifestyle


Question: Rekomendacijos prieš procedūrą

Answer:
Bent 4 savaites iki gydymo vengti tiesioginių saulės spindulių ir nesilankyti soliariume.
Jei naudojate antikoaguliantus (kraują skystinančius vaistus, pavyzdžiui, orfariną, aspiriną), jų vartojimą nutraukite likus 3 dienoms iki procedūros.
Atidėkite procedūrą, jei esate nėščia.

Healthcare Services, Wellness and Lifestyle


Question: Kaip šalinamos pigmentinės dėmės?

Answer: Dažniausiai procedūra atliekama be nuskausminimo, bet individualiu atveju galimas vietinis nuskausminimas. Dermatovenerologas, priklausomai nuo pigmento spalvos ir gylio, parenka optimalų lazerio režimą, susidedantį iš įvairių parametrų, ir pašalina darinį. Lazerio procedūras atliekame vienu pažangiausių pasaulyje pripažinto gamintojo FOTONA lazerių „Dynamis“. Šis naujos kartos lazeris nepažeidžia odos, veikia itin tiksliai, todėl gydymas juo saugus ir efektyvus. Procedūros trukmė priklauso nuo šalinamų darinių skaičiaus ir  dydžio, dažniausiai užtrunka 15–30 min. Po procedūros ant odos užtepama specialaus kremo, kad sumažėtų patinimas ir diskomfortas.

Healthcare Services, Wellness and Lifestyle


Question: Po procedūros

Answer: Pirmąją dieną po procedūros rekomenduojama drėkinti paveiktas vietas, taip pat jų netraumuoti, nemasažuoti, laikytis gydytojo rekomendacijų. Po procedūros oda zonose, kur buvo šalinamos pigmentinės dėmės, patamsėja, po kelių dienų oda pradeda pleiskanoti, o dėmelės luptis. Odos patamsėjimas gali išlikti apie 1 mėn. po procedūros. Gijimo procesas paprastai trunka 4–6 savaites. Pirmąją dieną po procedūros rekomenduojama drėkinti paveiktas vietas, taip pat jų netraumuoti, nemasažuoti, laikytis gydytojo rekomendacijų. Po procedūros oda zonose, kur buvo šalinamos pigmentinės dėmės, patamsėja, po kelių dienų oda pradeda pleiskanoti, o dėmelės luptis. Odos patamsėjimas gali išlikti apie 1 mėn. po procedūros. Gijimo procesas paprastai trunka 4–6 savaites.

Healthcare Services, Wellness and Lifestyle


Question: Bendros rekomendacijos

Answer:
Po procedūros drėkinkite paveiktas vietas.
Venkite ultravioletinių spindulių, kol oda darinio pašalinimo vietoje visiškai sugis (apie 4–6 sav.).
Naudokite apsauginius kremus nuo saulės (ne mažesnis nei SPF 50), jei daugiau laiko teks praleisti lauke.
Venkite intensyvių fizinių pratimų, karštų maudynių, saunos bent 7–14 dienų po gydymo procedūros.

Healthcare Services, Wellness and Lifestyle


Question: Rekomendacijos prieš procedūrą

Answer:
Jei oda įdegusi, atidėkite procedūrą, kol įgaus natūralų atspalvį, įprastai bent 7–14 dienų arba ilgiau, jei įdegis stiprus.
4 savaites iki plaukelių šalinimo lazeriu venkite anticeliulitinio gydymo.
1 savaitę prieš procedūrą netepkite odos dirginančiais preparatais, tokiais kaip glikolio rūgštis, retinoidai ir kt.
Įspėkite gydytoją, jei vartojate tam tikrus fotosensibilizuojančius vaistus.
Nepešiokite, nešalinkite vašku plaukų 1 mėnesį prieš procedūrą. Visi kiti plaukų šalinimo būdai, pvz., skutimas, kirpimas, kurių metu lieka plauko šaknis, galimi.
Į procedūrą atvykite švaria oda, plaukai turi būti nuskusti tą pačią dieną arba iš vakaro (veido srities skusti nebūtina).
Atidėkite procedūrą, jei esate nėščia. Žindyvėms procedūrą atlikti galima.

Healthcare Services, Wellness and Lifestyle


Question: Kaip šalinami plaukai?

Answer: Oda prieš procedūrą švariai nuvaloma. Procedūros metu lazerio antgalis pridedamas prie odos ir gydytojas dermatovenerologas juo manevruoja plaukelių šalinamos srities ribose. Procedūros metu lazeris generuoja spindulius, kurie įsiskverbia į odą kelių milimetrų gylyje, kad pasiektų plauko šaknį. Kai energija pasiekia plauko stiebo struktūroje esantį pigmentą melaniną (rudą spalvą), spinduliai absorbuojami ir paverčiami karščiu, kuris negrįžtamai sunaikina plauko folikulą.  Procedūros metu galite jausti tik nežymų dilgčiojimą ar švelnų badymą. Šiuos pojūčius sušvelnina lazerio šaldymo funkcija. Lazerio procedūras atliekame vienu pažangiausių pasaulyje pripažinto gamintojo FOTONA lazerių „Dynamis“. Šis naujos kartos lazeris nepažeidžia odos, veikia itin tiksliai, todėl gydymas juo saugus ir efektyvus. Procedūros trukmė priklauso nuo srities: šalinant plaukelius nedidelėse srityse, tokiose kaip viršutinė lūpa, gydymas gali užtrukti vos kelias minutes, bet, šalinant plaukelius bikinio srityje, tikėtina, kad užtruks 15–20 min.

Healthcare Services, Wellness and Lifestyle


Question: Po procedūros

Answer: Po procedūros oda gali būti paraudusi, sudirgusi ir patinusi – tai normali apsauginė reakcija į procedūrą. Paprastai šie simptomai praeina per keletą valandų. Plaukelių šalinimas lazeriu gali paveikti gydomos srities odos spalvą – ji gali pašviesėti arba patamsėti. Tamsesnės odos spalvos žmonėms ji dažniausiai pašviesėja, bet šie pokyčiai paprastai būna laikini ir dažniau pasitaiko netinkamai naudojant lazerį, todėl rekomenduojame tokias procedūras patikėti tik profesionalams.

Healthcare Services, Wellness and Lifestyle


Question: Bendros rekomendacijos

Answer:
Venkite ultravioletinių spindulių apie 4 sav. po procedūros.
Naudokite apsauginius kremus nuo saulės (ne mažesnis nei SPF 50), jei daugiau laiko teks praleisti lauke.

Healthcare Services, Wellness and Lifestyle


Question: Kada negalima atlikti plaukų šalinimo procedūros lazeriu (kontraindikacijos)

Answer:
Procedūra neatliekama tatuiruočių ar ilgalaikio makiažo
Perioralinės virusinės pūslelinės atveju gali būti paskirta priešvirusinė terapija, jei lazerinės depiliacijos procedūra bus atliekama veido srityje.

Healthcare Services, Wellness and Lifestyle


Question: Rekomendacijos prieš procedūrą

Answer: Savaitę prieš procedūrą rekomenduojama nevartoti nesteroidinių priešuždegiminių vaistų ir alkoholio, nes tai gali padidinti kraujosruvų atsiradimo riziką.

Healthcare Services, Wellness and Lifestyle


Question: Kaip vyksta procedūra?

Answer: Nemaloniems pojūčiams sumažinti injekuojama vieta nuskausminama vaistais. Specialia plona adata į pasirinktus taškus suleidžiamos nedidelės preparato dozės. Radiesse užpildai suleidžiami į giliuosius odos sluoksnius iškelia raukšles, taip jas išlygindami ir užpildydami. Tai papt stimuliuoja kolageno gamyba ir skatina atsinaujinimo procesus odoje. Bėgant laikui Radiesse  natūraliai suyra organizme.

Healthcare Services, Wellness and Lifestyle


Question: Po procedūros

Answer: Po procedūros iš karto galite grįžti prie įprastinės dienotvarkės. Galimas šalutinis poveikis – paraudimas, patinimas, nežymus skausmas, niežėjimas, kraujosruvos, padidėjęs jautrumas injekcijos vietoje – dažniausiai praeina per 1–2 val. po procedūros. Tikėtina, kad po procedūros, kurį laiką jausite preparatu užpildytas vietas. Ilgainiui medžiaga absorbuojasi, susijungia su kolagenu,  o galiausiai yra organizmo natūraliai suskaidoma. Efektas matomas iškart, išlieka 18–24 mėnesius ir priklauso nuo amžiaus, odos tipo, gyvenimo būdo, o  taip pat nuo gydytos srities.

Healthcare Services, Wellness and Lifestyle


Question: Bendros rekomendacijos

Answer: Pirmąsias dienas venkite karštų vonių ir pirčių.

Healthcare Services, Wellness and Lifestyle


Question: Kaip vyksta procedūra?

Answer: Nemaloniems pojūčiams sumažinti injekuojama vieta nuskausminama vaistais. Specialia plona adata į pasirinktus taškus suleidžiamos nedidelės preparato dozės. Jei reikia, po procedūros ant injekuotų vietų uždedama ledo.

Healthcare Services, Wellness and Lifestyle


Question: Po procedūros

Answer: Po procedūros iš karto galite grįžti prie įprastinės dienotvarkės. Galimas šalutinis poveikis – paraudimas, patinimas injekcijos vietoje – dažniausiai praeina per 1–2 val. po procedūros. Storesnėje, stipriai išsausėjusioje odoje papulė (dūrio vieta, kur susidaro puslelė) įprastai pranyksta greitai, per 12–24 val., plonoje odoje matoma ilgiau – 1–3 paras. Patempimo (liftingo) efektas įprastai matomas praėjus 2–3 dienoms po procedūros, per 7 dienas atsikuria odos drėgmė, elastingumas, galutinis rezultatas išryškėja 21–28 dieną po procedūros.

Healthcare Services, Wellness and Lifestyle


Question: Ko gali tikėtis pacientai, besikreipiantys į gydytojus gastroenterologus Medicinos diagnostikos ir gydymo centre?

Answer: Turime viską, kad galėtume greitai ir tiksliai nustatyti negalavimų priežastis. Pirmiausia pacientas nedelsiant apžiūrimas, stengiantis nustatyti ligą pagal simptomus. Per fizinę apžiūrą fiksuojama mitybos būklė, įvairūs požymiai, kurie gali rodyti virškinimo sutrikimus. Tokiais, atrodytų, paprastais būdais patyręs gydytojas gali įtarti nemažai ligų. Visiškai tiksliai liga nustatoma atlikus būtiniausius tyrimus. Visi  tyrimai, tiek instrumentiniai, tiek laboratoriniai, atliekami tą pačią dieną, kai pacientas kreipiasi. Išimtį sudaro sudėtingi žarnyno ir kai kurie kiti tyrimai, kuriems pacientą reikia specialiai parengti.

Healthcare Services, Wellness and Lifestyle


Question: Ar greitai atliekami tyrimai yra pakankamai tikslūs?

Answer: Tyrimų kokybė pirmiausia priklauso nuo juos atliekančių kvalifikuotų, didžiulę patirtį turinčių specialistų. Mūsų centre yra visos galimybės greitai, tiksliai ir saugiai ištirti virškinamąjį traktą endoskopiniu, echoskopiniu, radiologiniu ir laboratoriniu būdu. Dar vienas svarbus mūsų centro privalumas – moderni, saugi ir patikima medicinos įranga. Dirbame su pirmaujančių pasaulyje gamintojų Siemens (Vokietija), Olympus (Japonija), General Electric (JAV) ir kitų medicinine aparatūra.

Healthcare Services, Wellness and Lifestyle


Question: Kada reikia kreiptis gydytojo genetiko konsultacijai?

Answer:
Planuojate nėštumą ir turite tokias rizikas kaip:
Būsimi tėvai ar artimi giminaičiai serga genetinėmis ligomis,
Nutrauktas nėštumas dėl vaisiaus genetinės ligos,
Jei šeimoje auga vaikas, sergantis genetine liga,
Du persileidimai ir daugiau,
Nepavyksta pastoti metus ir daugiau.

Healthcare Services, Wellness and Lifestyle


Question: Kokiais atvejais nėščiai moteriai rekomenduojama pasikonsultuoti su genetiku?

Answer:
Jei esate nėščia, su genetiku rekomenduojama pasikonsultuoti, jei:
Pastojote ar gimdymo terminas - sulaukus 35 metų,
Jei vyras vyresnis nei 42 metai,
Karščiuojate nėštumo metu >38,5  °C,
Vartojate tam tikrus vaistus, sergate infekcinėmis ligomis,
Yra padidėjusi rizika vaikelio sveikatai ir raidai (radiologiniai tyrimai nėštumo metu, darbas, susijęs su pavojingomis, cheminėmis medžiagomis, vaistų vartojimas nėštumo metu).

Healthcare Services, Wellness and Lifestyle


Question: Kokiais atvejais rekomenduojame kreiptis į gydytoją hematologą?

Answer:
Į gydytoją hematologą kreipkitės jei Jums nustatyta:
anemija (mažakraujystė),
leukocitų (baltųjų kraujo kūnelių), trombocitų (už krešėjimą atsakingų ląstelių) skaičiaus svyravimas,
krešėjimo sistemos sutrikimai,
blužnies padidėjimas,
neskausminga limfadenopatija (mazgelių, guzelių atsiradimas kakle, pažastyse, kirkšnyse),
Tai pat jei jaučiate nepaaiškinamą nuovargį, dirglumą, galvos svaigimą, naujai atsiradusį naktinį prakaitavimą ar nedidelį temperatūros kilimą vakarais, pastebėję padidėjusius vaikų limfmazgius, netikėtai atsiradusias mėlynes ar net bėrimus. Laiku pradėtas gydymas bus trumpesnis ir lengvesnis.

Healthcare Services, Wellness and Lifestyle


Question: Ko tikėtis hematologo konsultacijos metu?

Answer: Pirmiausia gydytojas išklausys Jūsų nusiskundimus, įvertins turimų tyrimų išvadas, gali paskirti papildomus tyrimus, jei to reikės. Nustačius diagnozę, gydytojas aptars su Jumis galimus gydymo būdus, skiriamus vaistus, procedūras. Jei reikalingas chemoterpinis gydymas, nukreips Jus į šias paslaugas teikiančią gydymo įstaigą.

Healthcare Services, Wellness and Lifestyle


Question: Kokiais atvejais rekomenduojame kreiptis į infekcinių ligų gydytoją ?

Answer:
Į gydytoją infektologą kreipkitės jei:
planuojate kelionę į egzotines šalis,
Nori pasitarti dėl skiepų profilaktikos,
kontaktuojate su sergančiais tuberkulioze;
dirbate padidintos rizikos zonoje (laisvės atėmimo vieta, sveikatos priežiūros įstaiga);
sergate ŽIV;
pastebėjote, jog įkando erkė,
pastebėjote rausvą žiedą galimoje įkandimo vietoje.
Jei įtariate, kad esate užsikrėtęs infekcine liga, nedelskite – laiku pradėtas gydymas bus trumpesnis ir lengvesnis.

Healthcare Services, Wellness and Lifestyle


Question: Ko tikėtis infektologo konsultacijos metu?

Answer: Pirmiausia gydytojas išklausys Jūsų nusiskundimus, paskirs reikiamus tyrimus ir įvertins jų rezultatus. Nustačius diagnozę, gydytojas aptars su Jumis galimus gydymo būdus, skiriamus vaistus, procedūras. Jei reikalingas gydymas stacionare, nukreips Jus į šias paslaugas teikiančią gydymo įstaigą.

Healthcare Services, Wellness and Lifestyle


Question: Tyrimai, kuriuos būtina atlikti prieš operaciją

Answer:
bendras kraujo tyrimas;
kraujo krešumo tyrimas (ADTL);
gliukozės kiekio kraujyje tyrimas;
elektrokardiograma (EKG) su įvertinimu;
Pacientas gali atsivežti savo tyrimų išrašus iš kitų įstaigų arba atlikti juos Medicinos diagnostikos ir gydymo centre per 2 val. Centre atliekamų kraujo tyrimų kaina. Tyrimai turi būti ne senesni kaip 14 dienų.

Healthcare Services, Wellness and Lifestyle


Question: Išsiplėtusių kojų venų operacijai klijais eiga

Answer:
Į gydomą veną kateteriu suleidžiamas nedidelis kiekis klijų.
Ultragarsiniu davikliu vena yra suspaudžiama, o jos sienelės sulimpa.
Suspaudus pažeistas venas, kraujas sugrįžta į širdį per šalia esančias sveikas venas.
Iš pažeistų venų pašalinus spaudimą, jos tampa nebeišsiplėtusios.

Healthcare Services, Wellness and Lifestyle


Question: Kokiais atvejais negalima taikyti litotripsijos procedūros?

Answer:
Litotripsija nerekomenduojama nėštumo metu, taip pat jei pacientas aukštesnis nei 2,1 m arba žemesnis nei 1,22 m, arba sveria daugiau nei 136 kg. Litotripsija netaikoma ligoniams:
sergantiems širdies ligomis, kurios gali kelti grėsmę gyvybei,
kurių kraujo krešėjimas yra padidėjęs,
kurių akmenys yra kauliniame dubenyje.

Healthcare Services, Wellness and Lifestyle


Question: Kokiais atvejais negalima taikyti ortotripsijos procedūros?

Answer:
Ortotripsija nerekomenduojama:
esant jutimų sutrikimams;
esant infekcijai gydymo vietoje;
vartojant antikoaguliantus ar esant
krešumo sutrikimams;
esant cukriniam diabetui;
esant implantuotam elektrostimuliatoriui;
esant nėštumui;
esant vėžiniams susirgimams;
atlikus kortikosteroidų injekcijai < 6 sav.

Healthcare Services, Wellness and Lifestyle


Question: Kokiais atvejais rekomenduojame kreiptis į gydytoją neurochirurugą?

Answer: Gydytojo neurochirurgo konsultacijai dažniausiai nukreips Jus gydantis gydytojas neurologas, ortopedas-traumatologas ar fizinės medicinos ir reabilitacijos gydytojas, dėl poreikio patikslinti galvos, nugaros ar/ir periferinių nervų ligas ar būkles. Jūs taip pat galite kreiptis į gydytoją neurochirurgą antrai nuomonei dėl Jums paskirto gydymo.

Healthcare Services, Wellness and Lifestyle


Question: Kokiais atvejais rekomenduojame kreiptis į ortopedą-traumatologą?

Answer:
Į gydytoją ortopedą-traumatologą kreipkitės jei:
patyrėte kojų, rankų traumą, sužeistą vietą tinsta, skauda,
atsirado kojų ar rankų pirštų deformacijos, pvz. iškrypo pėdos kauliukas,
tirpsta rankų pirštai, dingsta pirštų miklumas,
jaučiate kojų, rankų sąnarių, raumenų skausmą, sunkiau judėti.
Laiku pradėtas gydymas bus trumpesnis ir lengvesnis.

Healthcare Services, Wellness and Lifestyle


Question: Ko tikėtis ortopedo-traumatologo konsultacijos metu?

Answer: Pirmiausia gydytojas išklausys Jūsų nusiskundimus, apžiūrės skaudamą vietą, įvertins būklę, traumos ar ligos priežastį, galimas alternatyvas. Tiksliai diagnozei nustatyti paskirs reikalingus tyrimus ir įvertins jų rezultatus. Galiausiai, gydytojas aptars su Jumis galimus gydymo būdus, skiriamus vaistus, procedūras ar operaciją bei gydymui reikalingas priemones, pvz. ortopedinius batus ir kt.

Healthcare Services, Wellness and Lifestyle


Question: Po procedūros

Answer:
iškart po procedūros galite jausti skausmą ir diskomfortą – pasirūpinkite, kad galėtumėte saugiai grįžti namo;
norint sumažinti injekcijos pojūtį, pacientui gali būti uždedama ledo ir pakeliama galūnė;
gydymo poveikis bus geresnis, jei dieną po procedūros bus vengiama fizinio krūvio;
po savaitės pacientui pradedama taikyti reabilitacijos programa.

Healthcare Services, Wellness and Lifestyle


Question: Procedūrą atliekantis specialistas turi žinoti

Answer: Būtinai informuokite gydytoją, jeigu esate alergiškas lidokainui ar bupivakainui. Jeigu nesate įsitikinęs, pasiteiraukite savo šeimos gydytojo.

Healthcare Services, Wellness and Lifestyle


Question: Kokiais atvejais rekomenduojame kreiptis į pilvo chirurgą?

Answer:
Į gydytoją abdominalinį pilvo chirurgą kreipkitės jei:
staiga ir stipriai pradeda skaudėti pilvą,
jaučiate skausmą po dešiniuoju šonkaulių lanku (būdinga tulžies takų ligoms),
jaučiate juosiantį skausmą pilvo viršuje (būdinga kasos ligoms),
jaučiate raižantį skausmą, lydimą pilvo pūtimo, gargaliavimo (būdinga žarnų nepraeinamumui).
Šie simptomai dažnai pasireiškia kartu su pykinimu, vėmimu, pakilusia temperatūra. Įprastai jie prasideda staiga. Dėl kitų dažnai pasitaikančių ligų, pvz. kirkšnies išvaržos, tulžies pūslės akmenligės, kai reikalinga pilvo chirurgo pagalba, Jus įprastai nukreips Jūsų šeimos ar vidaus ligų gydytojas.

Healthcare Services, Wellness and Lifestyle


Question: Ko tikėtis pilvo chirurgo konsultacijos metu?

Answer: Pirmiausia gydytojas išklausys Jūsų nusiskundimus, įvertins turimus tyrimus, atliks pilvo echoskopiją. Kartu su chirurgu aptarsite galimus gydymo būdus, operacijos eigą ir režimą po operacijos.

Healthcare Services, Wellness and Lifestyle


Question: Ar kirkšnies išvarža – dažnai pasitaikanti liga?

Answer: Taip, tai dažna liga, labiau būdinga vyrams. Kirkšnies išvarža nustatoma 1 iš 4 vyrų. Kirkšnies išvaržos sudaro apie 80 proc. visų išorinių pilvo išvaržų. Kirkšnies išvaržų operacijos patenka į pasaulyje dažniausiai atliekamų operacijų trejetą.

Healthcare Services, Wellness and Lifestyle


Question: Ar diržo, korseto nešiojimas turi įtakos kirkšnies išvaržos profilaktikai?

Answer: Nėra moksliškai pagrįstų įrodymų, jog diržo ar korseto nešiojimas padės apsisaugoti nuo kirkšnies išvaržos.

Healthcare Services, Wellness and Lifestyle


Question: Laboratoriniai tyrimai, kuriuos būtina atlikti prieš operaciją

Answer:
bendras kraujo tyrimas;
kraujo krešumo tyrimas (ADTL);
gliukozės kiekio kraujyje tyrimas;
elektrokardiograma (EKG) su įvertinimu;
Pacientas gali atsivežti savo tyrimų išrašus iš kitų įstaigų arba atlikti juos Medicinos diagnostikos ir gydymo centre per 2 val. Centre atliekamų kraujo tyrimų kaina. Tyrimai turi būti ne senesni kaip 14 dienų.

Healthcare Services, Wellness and Lifestyle


Question: Kirkšnies išvaržos operacijos eiga

Answer: Laparoskopinė kirkšnies išvaržos operacija atliekama bendrojoje nejautroje. Chirurgas atlieka tris minimalius pjūvius pilvo sienoje, pro kuriuos įvedami laparoskopiniai instrumentai. Viename iš instrumentų yra įmontuota vaizdo kamera. Atlikdami operaciją chirurgai jos eigą stebi ekrane. Virš išvaržos vartų perpjaunama pilvaplėvė, atsluoksniuojama nuo pilvo sienos, kartu įtraukiant ir išvaržos maišą. Išvaržos vartai uždengiami tinkleliu, pilvaplėvė susiuvama.  Pilvo pjūviai užsiuvami. Įprastai jau sekančią dieną po tokios operacijos pacientas išleidžiamas namo.

Healthcare Services, Wellness and Lifestyle


Question: Saugumas ir komfortas operacijos metu ir po jos

Answer: Mūsų Centro operacinėse naudojama patikimiausių ir geriausia kokybe pasižyminčių gamintojų įranga bei instrumentai: Karl Storz (Vokietija) laparoskopiniai prietaisai ir instrumentai; Linvatec (JAV) atroskopiniai instrumentai; Datex Ohmeda (JAV) anestezijos aparatai; General Electric (JAV) monitoriai; Maquet (Vokietija) šildomi operaciniai stalai; Palatose sukurta jauki aplinka ir tinkamas mikroklimatas, kurį užtikrina specialios patalpų vėdinimo, šildymo ir kondicionavimo sistemos. Pacientų saugą, ypač operacijų metu, garantuoja ir automatinė dyzelinė elektros stotis, tiekianti elektros energiją sutrikus tiekimui mieste.

Healthcare Services, Wellness and Lifestyle


Question: Dėl kokių priežasčių atsiranda kirkšnies išvarža?

Answer: Visos išvaržos skirstomos į įgimtas ir įgytas. Įgimtos priežastys – tai anatominiai ypatumai, jungiamojo audinio defektai. Įgytos priežastys – buvusios traumos, operacijos, nutukimas, skystis pilvaplėvėje, sunkus fizinis darbas ir kt.

Healthcare Services, Wellness and Lifestyle


Question: Ar išvarža gali išnykti savaime?

Answer: Ne, negali. Tikimybė, kad išvarža, t. y. guzas kirkšnyje, bus labiau juntamas ir jaučiamas, didėja dėl gyvenimo būdo, veiklos – kuo daugiau sunkios fizinės veiklos, tuo greičiau didės išvarža.

Healthcare Services, Wellness and Lifestyle

Can, could, will, would, may, might, shall, should


Question: Kokia yra sveikatos komplikacijų rizika delsiant operuotį kirkšnį?

Answer: Delsiant operuoti, ne tik didėja Jūsų gyvenimo diskomfortas – Jums gali vis dažniau skaudėti, mausti išvaržos vietą, taip pat yra 2 % tikimybė, kad išvarža įstrigs kituose pilvo organuose.

Healthcare Services, Wellness and Lifestyle


Question: Kaip nustatoma kirkšnies išvarža?

Answer: Tiksli diagnozė nustatoma pilvo chirurgo konsultacijos metu čiuopiant.

Healthcare Services, Wellness and Lifestyle


Question: Kaip vyksta procedūra?

Answer: Pacientas praryja kapsulę, kurioje yra skrandžio balionas su pritvirtintu plonu kateteriu. Kai rentgenologiniu tyrimu patvirtinama, kad kapsulė yra skrandyje, balionas per kateterį pripildomas 550 ml skysčio. Pripildžius balioną, kartojamas rentgenologinis tyrimas ir įsitikinama, kad balionas yra visiškai pripildytas. Ši procedūra klinikoje trunka apie 20 minučių.

Healthcare Services, Wellness and Lifestyle


Question: Ar yra taikomi kokie nors mitybos ribojimai?

Answer: Programoje ALLURION netaikomi absoliutūs mitybos ribojimai. Vis dėlto, norėdamas užtikrinti maksimalų svorio sumažėjimą ir komfortą, gydytojas dietologas kiekvienam pacientui sudaro individualų mitybos planą ir pateikia rekomendacijas.

Healthcare Services, Wellness and Lifestyle


Question: Kas vyksta pasišalinus balionui?

Answer: Balionui pasišalinus, programa ALLURION trunka dar 1 mėnesį pacientą prižiūrint programos gydytojų komandai. Pasibaigus programai, pacientai išlaiko sukurtus naujus sveikos gyvensenos įpročius. Remiantis klinikiniu tyrimu, kuriame dalyvavo 95 pacientai, nustatyta, kad 72 % atvejų programos ALLURION laikotarpiu sumažėjęs svoris išlieka 12 mėnesių pasibaigus programai7.  7. Jamal et al. Obes Surg. 2019 Apr; 29(4):1236–1241.

Healthcare Services, Wellness and Lifestyle


Question: Ar įrodyta, kad ALLURIONTM yra geriau nei dietų laikymasis?

Answer: Naujausių klinikinių tyrimų duomenimis, 16 savaičių intensyvią gyvensenos keitimo programą (mitybos ir fizinio aktyvumo) derinant kartu su balionu ALLURION, pastebėtas reikšmingesnis svorio sumažėjimas, palyginti su sumažėjimu pakeitus tik gyvenseną8 ***. 8. Raftopoulos et al. Abstract 1978. Presented at ACS 2019, San Francisco, United States. *** Balionas ALLURION turi būti naudojamas tik kartu su stebima mitybos ir elgsenos keitimo programa. Rekomenduojame 6 mėnesių paciento stebėjimo programą. Programos trukmė gali būti keičiama remiantis gydytojo rekomendacijomis arba taikantis prie paciento poreikių.

Healthcare Services, Wellness and Lifestyle


Question: Ar sunku nuryti kapsulę?

Answer: 99,9 % žmonių sėkmingai nuryja kapsulę su balionu ALLURION. Jei savarankiškai nuryti kapsulę sunku, gydytojas padeda švelniai sustandindamas kateterį specialiu prietaisu ir stumdamas kapsulę2. 2. Ienca et al. Abstract 237, presented at IFSO 2019, Madrid, Spain.

Healthcare Services, Wellness and Lifestyle

Can, could, will, would, may, might, shall, should


Question: Kokios galimos nepageidaujamos reakcijos po baliono implantacijos?

Answer: Po baliono implantacijos kai kuriems žmonėms pasireiškia pykinimas, pilvo spazmai, retkarčiais vėmimas. Daugeliu atvejų šie simptomai yra gerai kontroliuojami vartojant gydytojo paskirtus vaistus5–6.  5. Raftopoulos and Giannakou. SOARD. 2017 Jul; 13(7): 1174–1182.  6. Abu Dayyeh BK. Gastrointestinal Endoscopy. 2015; 82(3): 425–438.

Healthcare Services, Wellness and Lifestyle


Question: Kiek laiko trunka grįžti į normalią veiklą po baliono implantacijos?

Answer: Laikydamiesi gydytojo rekomendacijų, daugelis žmonių į normalią veiklą gali grįžti po implantacijos praėjus dienai ar dviem. Kai kurie žmonės gali patirti ilgesnį šalutinį poveikį. Po implantacijos rekomenduojama numatyti kelias laisvas dienas arba šią procedūrą planuoti penktadienį.

Healthcare Services, Wellness and Lifestyle


Question: Kaip balionas pašalinamas?

Answer: Maždaug po 16 savaičių baliono viduje esantis vožtuvas savaime atsidaro, balionas išsileidžia ir natūraliai pasišalina per virškinamąjį traktą be jokios papildomos procedūros*. * Retais atvejais balionui ALLURION pašalinti gali prireikti endoskopinės arba chirurginės intervencijos.

Healthcare Services, Wellness and Lifestyle


Question: Kaip gretai po viršutinių vokų operacijos galėsiu vykti namo? Ar veido, akių patinimas atslūgs per 2 savaites?

Answer: Viršutinių vokų plastika paprastai atliekama taikant vietinę nejautra, todėl dažniausiai po operacijos pacientą išleidžiame namo po 1–2 val. Tinimas ir kraujosruvos gali laikytis nuo 1 iki 4 sav., bet dažniausiai per 2 savaites viskas susitvarko ir galima dirbti. Po operacijos siūlai pašalinami po 5–7 dienų.

Healthcare Services, Wellness and Lifestyle


Question: Laboratoriniai tyrimai, kuriuos būtina atlikti prieš operaciją

Answer:
Bendras kraujo tyrimas,
kraujo krešumo tyrimas (ADTL),
elektrokardiograma (EKG) su įvertinimu,
gliukozės kiekio kraujyje tyrimas,
kiti tyrimai, jei sergate lėtinėmis ligomis ir juos paskyrė Jūsų gydytojas.
Pacientė gali atsivežti savo tyrimų išrašus iš kitų įstaigų arba atlikti juos Medicinos diagnostikos ir gydymo centre per 2 val. Centre atliekamų tyrimų kaina. Tyrimai turi būti ne senesni kaip 14 dienų.

Healthcare Services, Wellness and Lifestyle


Question: Akių vokų operacijos eiga

Answer: Viršutinių vokų plastika atliekama taikant vietinę nejautrą, suleidžiant vaistų į būsimo pjūvio vietą. Kai vienu metu operuojami viršutiniai ir apatiniai vokai, rekomenduotina bendra nejautra. Akių vokų operacija trunka apie 1,5–2 val., jei tuo pačiu metu operuojami ir viršutiniai, ir apatiniai vokai. Jei operuojami tik viršutiniai vokai, operacija trunka apie 40 minučių. Operacijos trukmė priklauso ir nuo akių vokų būklės prieš operaciją. Jei tuo pačiu metu operuojami visi 4 vokai, plastikos chirurgas dažniausiai pradeda nuo viršutinių. Įprastai pjūvis daromas išilgai natūralios vokų linijos. Operacijos metu chirurgas per padarytus pjūvius pašalina odos, raumenų ir, jei reikia, riebalinių kūnelių perteklių. Chirurgas viršutinio voko pjūvį įkomponuoja į natūralią voko odos raukšlę, siekdamas jį paslėpti ir padaryti praktiškai nematomą. Atliekant apatinių vokų plastiką, odos pjūvis gali būti daromas kelis milimetrus žemiau apatinio voko blakstienų augimo linijos. Jei nėra odos pertekliaus, o tik apatinių vokų riebalinių kūnelių hipertrofija, daromas transkonjuntyvalinis pjūvis (per vidinę apatinio voko pusę iš akies junginės pusės). Po operacijos chirurgas pjūvius susiuva plonais (plauko storumo) siūlais. Viršutiniame ir apatiniame vokuose siūlai lieka apie savaitę po operacijos. Atliekant transkonjuktyvalinį pjūvį žaizdos siūti nereikia. Chirurginės intervencijos metu akies obuolys neliečiamas, todėl įprastai operacija įtakos regėjimui neturi.

Healthcare Services, Wellness and Lifestyle


Question: Po operacijos

Answer: Po operacijos praėjus 3–4 valandoms jau galima vykti namo (jei buvo taikoma vietinė nejautra). Rekomenduojama, kad po operacijos bent parą pacientą prižiūrėtų kas nors iš artimųjų. Po akių vokų operacijos (blefaroplastikos) siūlai lieka ne ilgiau kaip savaitę. Žaizdos kraštai užklijuojami specialiais pleistrais „Steri Strip“, kuriuos būtina laikyti iki ištraukiami siūlai. Po operacijos dažnai atsiranda patinimai, kraujosruvos, oda apie akis praranda jautrumą. Apytiksliai po 2 savaičių vokų išvaizda normalizuojasi, o visiškai atsigaunama po mėnesio. Pasitaiko, kad po operacijos išsausėja akys, bet tai tęsiasi paprastai ne ilgiau kaip 2 savaites. Jei vis dėlto diskomfortas dėl sausų akių tęsiasi ir trunka ilgiau nei 2 savaites, patartina kreiptis pagalbos į gydytoją. Namuose po operacijos reikia turėti šių priemonių: ledukų, sterilios marlės, akių lašų ar dirbtinių ašarų (gydytojas rekomenduos tinkamiausius), švarių rankšluosčių, nuskausminamųjų, kuriuos taip pat turėtų rekomenduoti gydytojas.  Po vokų operacijos randas blykšta apie 3–6 mėn. Kaip ir po kiekvienos operacijos – galimos komplikacijos (pvz., kraujavimas, infekcija, išsausėjusios akys), bet jos retos ir įveikiamos. Rezultatai išlieka 5–7 metus, kartais ir ilgiau. Apatinių vokų operaciją reikia kartoti retai. Būtina suprasti, kad akių senėjimo procesas po operacijos nesustoja. Yra atvejų, kad praėjus tam tikram laikui, akių vokai vėl pradeda kristi ant blakstienų. Tokiu atveju geriau ne kartoti blefaroplastiką, bet daryti kaktą pakeliančią operaciją. Kiek ilgai išlieka operacijos efektas, priklauso nuo paciento gyvenimo būdo, vokų odos priežiūros, amžiaus pokyčių ir paveldimumo.

Healthcare Services, Wellness and Lifestyle


Question: Po operacijos rekomenduojama

Answer:
Po operacijos rekomenduojama:
Vengti lenkti galvą žemyn, atlikti buities darbus, nekilnoti sunkių daiktų;
Apie mėnesį riboti fizinius pratimus, neiti į sauną, baseiną;
Savaitę nenešioti kontaktinių lęšių;
Kol bus išimti siūlai atsisakyti alkoholio, nenaudoti kosmetikos.
Po operacijos, operavęs gydytojas Jums paskirs kito apsilankymo datą ir laiką.
Jei atvykstate iš kitos šalies, visas detales (kada galite skristi, kokia reikalinga priežiūra ir pooperacinis režimas) aptarsite su savo gydytoju po operacijos. Po estetinių grožio operacijų nedarbingumo pažymėjimas neišduodamas, todėl planuojant operaciją reikia pasiimti atostogas, jei neplanuojate grįžti į darbą iškart po operacijos.

Healthcare Services, Wellness and Lifestyle


Question: Bendros rekomendacijos

Answer: Šalti kompresai, gydytojo paskirti tepalai padeda sutrumpinti reabilitacinį laikotarpį. Pooperaciniu laikotarpiu būtina ramybė. Galima žiūrėti televizorių, naudotis internetu, skaityti knygas. Taip pat galima vykti pailsėti į kurortą ir netgi saikingai degintis saulėje. Svarbiausia – nepamiršti saulės akinių.

Healthcare Services, Wellness and Lifestyle


Question: Kada vokų plastikos operacijos atlikti negalima (kontraindikacijos)

Answer:
Sergant sunkia, sveikatai pavojinga liga
Kai nustatomos tam tikros akių ligos (pvz., miopija), neseniai atliktos akių operacijos
Padidėjus kraujospūdžiui (jo keliamą riziką operacijai vertina gydytojas)
Sergant virusinėmis ligomis, esant infekcijoms (operaciją planuoti galima visiškai pasveikus)

Healthcare Services, Wellness and Lifestyle


Question: Kokios galimos akių vokų operacijos komplikacijos?

Answer: Akių vokų operacijos komplikacijos retos ir įveikiamos.  Po akių vokų, kaip ir po bet kurios kitos chirurginės operacijos, galimos komplikacijos: kraujavimas, infekcijos, sausos akys. Retais atvejais pasikeičia voko spalva, susiformuoja keloidinis randas, voko oda nenormaliai užsiriečia į vidų ar išorę (ši komplikacija būdinga tik apatiniams vokams), akių vokai iki galo neužsimerkia. Tokiais atvejais reikia korekcinių operacijų.

Healthcare Services, Wellness and Lifestyle


Question: Po kiek laiko matomas galutinis akių vokų operacijos rezultatas?

Answer: Operacijos rezultatą galima įvertinti tik tada, kai visiškai atsikuria operuojant pažeisti audiniai, susiformuoja, t. y. išblykšta, pooperacinis randas. Po vokų operacijos randas blykšta apie 3–6 mėnesius.

Healthcare Services, Wellness and Lifestyle


Question: Kiek ilgai išlieka akių vokų operacijos rezultatas?

Answer: Viršutinių akių operacijos rezultatai išlieka 5–7 metus, kartais ir ilgiau. Apatinių vokų operaciją reikia kartoti retai. Būtina suprasti, kad akių senėjimo procesas po operacijos nesustoja. Yra atvejų, kad praėjus tam tikram laikui, akių vokai vėl pradeda kristi ant blakstienų. Tokiu atveju geriau ne kartoti blefaroplastiką, bet daryti kaktą pakeliančią operaciją. Vokų plastika gali būti kartojama keletą kartų. Kiek ilgai išlieka operacijos efektas, priklauso nuo paciento gyvenimo būdo, vokų odos priežiūros, amžiaus pokyčių ir paveldimumo. Svarbiausia – rūpintis savimi, vengti greitai priaugti ar greitai numesti svorio, naudoti tinkamą ir kokybišką kosmetiką.

Healthcare Services, Wellness and Lifestyle


Question: Antakių pakėlimo operacijos eiga

Answer: Operacija atliekama taikant vietinę arba bendrinę nejautrą, atsižvelgiant į individualią situaciją ir operacijos apimtį, aptartą prieš operaciją. Antakių pakėlimo operacijos metu daromas ilgas pjūvis už galvos plaukų linijos arba priešais ją. Užgijus pjūvis tampa beveik nematomas – randą paslepia plaukai. Operacijos tikslas – pašalinti ir pakoreguoti dalį raumenų, lemiančių raukšlių susidarymą, taip pat odos perteklių bei pakelti antakius, patempti odą ir pritvirtinti ją prie kaulo. Po operacijos chirurgas pjūvius susiuva tirpstančiais siūlais.

Healthcare Services, Wellness and Lifestyle


Question: Po operacijos

Answer: Dažiausiai po operacijos praėjus 3–4 valandoms jau galima vykti namo. Rekomenduojama, kad po operacijos bent parą pacientą prižiūrėtų kas nors iš artimųjų.  Po visų plastinių-estetinių operacijų jaučiamas mažesnis ar didesnis skausmas, kuriam malšinti skiriama vaistų. Praėjus savaitei po operacijos, pašalinami siūlai.  Po operacijos dažnai atsiranda patinimų, kraujosruvų, apie akis gali atsirasti mėlynių, o užgijusiose pjūvio vietose kurį laiką gali būti jaučiamas patirpimas ar niežulys. Apytiksliai po 2 savaičių išvaizda normalizuojasi, o visiškai atsigaunama po mėnesio.  Po antakių pakėlimo į didelės fizinės veiklos nereikalaujantį darbą rekomenduojama grįžti praėjus 2 savaitėms, sportuoti – po 3–4 savaičių. Operacijos efektas matomas po 3–4 sav., galutinis – po 4 mėn. Rezultatai išlieka 5–10 metų, kartais ir ilgiau, tai priklauso nuo pacientės gyvenimo būdo, odos priežiūros, amžiaus pokyčių ir paveldimumo.

Healthcare Services, Wellness and Lifestyle


Question: Po operacijos rekomenduojama

Answer:
vengti atlikti buities darbus, nekilnoti sunkių daiktų,
apie mėnesį riboti fizinius pratimus, neiti į sauną, baseiną,
kol bus išimti siūlai, atsisakyti alkoholio, nenaudoti kosmetikos.
Po operacijos operavęs gydytojas Jums paskirs kito apsilankymo datą ir laiką.
Jei atvykstate iš kitos šalies, visas detales (kada galite skristi, kokia reikalinga priežiūra ir pooperacinis režimas) aptarsite su savo gydytoju po operacijos. Po estetinių grožio operacijų nedarbingumo pažymėjimas neišduodamas, todėl planuojant operaciją reikia pasiimti atostogas, jei neplanuojate grįžti į darbą iškart po operacijos.

Healthcare Services, Wellness and Lifestyle


Question: Bambos korekcijos operacijos eiga

Answer:
Įprastai operacija atliekama taikant vietinę nejautrą. Atliekant didesnės apimties, pvz., pilvo plastikos su bambos formavimu, operaciją, taikoma bendrinė nejautra.  Atsižvelgiant į individualią situaciją, taikomi skirtingi operacijos būdai:
esant bambos išvaržai, atliekama išvaržos plastika ir pašalinamas odos perteklius,
esant odos pertekliui, šalinamas odos perteklius ir likusi bambos dalis fiksuojama prie pilvo sienos,
esant įdubusiai, bet platesnei bambai, atliekamas jos siaurinimas.
Kartais, siekiant išvengti randų, formuojama nauja bamba pašalinus senąją. Esant kitoms deformacijoms, pacientui parenkamas individualus korekcijos metodas. Po operacijos pjūvio vietos užsiuvamos ir užklijuojamos specialiu pleistru.

Healthcare Services, Wellness and Lifestyle


Question: Po operacijos

Answer: Po operacijos kelias valandas Jūs praleisite mūsų klinikoje prižiūrimi medicinos personalo. Po bambos korekcijos operacijų jaučiamas minimalus skausmas, kurį galite malšinti vaistais nuo skausmo.  Tai nedidelės apimties operacija. Iškart po jos Jūs galėsite vykti namo. Nedidelės kraujosruvos, mėlynės ar patinimas po operacijos paprastai išnyksta per kelias dienas. Kitą dieną po operacijos Jūs  galite grįžti prie kasdienės veiklos. Jei profesionaliai sportuojate ar užsiimate kitokia intensyvia fizine veikla, Jums tinkamą režimą po operacijos aptarkite su gydytoju.

Healthcare Services, Wellness and Lifestyle


Question: Kas svarbu prieš operaciją?

Answer:
Prieš operaciją turite pasakyti gydytojui, jei:
esate kam nors alergiškas,
vartojate kraujo krešėjimą veikiančius vaistus ar turite kraujo krešėjimo sutrikimų (taip pat trombozių),
sergate cukriniu diabetu ir vartojate vaistus,
Jums diagnozuotas vėžys,
per praėjusias 6 savaites buvo leisti kortikosteroidai,
turite implantuotą širdies stimuliatorių,
turite imunosupresiją,
blogai jaučiatės procedūros dieną,
susirgote prieš procedūrą (pakilo temperatūra, gripas, peršalimas).

Healthcare Services, Wellness and Lifestyle


Question: Ginekomastijos operacijos eiga

Answer: Operacija atliekama taikant bendrinę nejautrą. Daromi pjūviai apie areolę. Nuo krūtų šonų ir apie areolę pašalinamas audinių perteklius. Pjūviai susiuvami tirpiais siūlais. Jei krūtinė padidėjusi dėl riebalinio audinio, kartu atliekama ir riebalų nusiurbimo operacija. Po operacijos klientui ant krūtinės ląstos užsegama chirurginė liemenė. Operacijos apimtis priklauso nuo paciento lūkesčių ir pasirinktų sprendimų, kuriuos gydytojas ir pacientas aptaria individualiai prieš operaciją. Po operacijos užsegamas specialus korsetas. Reikia suprasti, kad pjūvio vietoje visada lieka randas. Palaipsniui, laikantis gydytojo rekomendacijų (vengiant saulės) randai mažėja ir tampa vis mažiau pastebimi. Operacijos efektas matomas po 4–6 sav. Operacijos trukmė – 1,5–2 val. Klinikoje praleisite 24 val.

Healthcare Services, Wellness and Lifestyle


Question: Kada ginekomastijos operacijos atlikti negalima (kontraindikacijos):

Answer:
kai nustatomos sveikatai pavojingos krūtų ligos,
esant virusinėms ligoms, infekcijoms (operaciją galima planuoti visiškai pasveikus),
padidėjus kraujospūdžiui (jo keliamą riziką operacijai vertina gydytojas).

Healthcare Services, Wellness and Lifestyle


Question: Kada krūtų implantų keitimo operacijos atlikti negalima (kontraindikacijos):

Answer:
kai nustatomos sveikatai pavojingos krūtų ligos,
esant virusinėms ligoms, infekcijoms (operaciją galima planuoti visiškai pasveikus),
padidėjus kraujospūdžiui (jo keliamą riziką operacijai vertina gydytojas).

Healthcare Services, Wellness and Lifestyle


Question: Krūtų implantų keitimo operacijos eiga

Answer:
Krūtų operacija atliekama taikant bendrinę nejautrą. Krūtų implantui pakeisti dažniausiai naudojamas tas pats pjūvis, pro kurį anksčiau buvo įdėtas implantas. Tam tikrais atvejais, šalinant pakitusią kapsulę, pjūvį reikia pailginti. Kartais atliekama kombinuota operacija – krūtų pakėlimas ir implantų keitimas. Tokiu atveju gali atsirasti papildomų randų (aplink areolę, vertikalūs, po krūtimi). Koks operacijos būdas bus taikomas Jūsų atveju, aptarsite su gydytoju konsultacijos metu. Galimi implanto keitimo būdai:
po krūtinės raumeniu, kuris yra tarp krūties liaukos ir krūtinės ląstos,
po krūties liauka virš krūtinės raumens,
iš dalies po krūtinės raumeniu atpalaiduojant ir krūties audinius (vadinamasis „dual pole“ metodas).
Implantų keitimo operacija įprastai panaši į pirminę – krūtų didinimo operaciją. Operacija sudėtingėja, jei papildomai reikia šalinti pakitusią kapsulę, kelti krūties audinius. Tokiais atvejais operacija sudėtingesnė ir ilgesnė, didesnė pooperacinio kraujavimo rizika, moteris daugiau laiko po operacijos praleidžia klinikoje. Po operacijos krūtys aptvarstomos specialiu tvarsčiu ir pacientei užsegama kompleksinė liemenėlė. Operacijos trukmė – 1,5–2 val. Klinikoje praleisite 24 val.

Healthcare Services, Wellness and Lifestyle


Question: Bendros rekomendacijos

Answer: Po krūtų operacijos rekomenduojame periodiškai atlikti įprastą krūtų patikrą – gydytojo mamologo konsultaciją, echoskopijos, mamografijos tyrimus bent 1 kartą per 2 metus, jeigu neturite jokių nusiskundų ir nejaučiate jokių susirūpinimą keliančių simptomų. Po krūtų implantų keitimo operacijos moteris gali maitinti kūdikį krūtimi ir atlikti įprastus diagnostinius tyrimus – echoskopiją, monografiją. Prieš tyrimą būtina informuoti gydytoją apie implantą, kad specialistas galėtų objektyviai vertinti tyrimo rezultatus. Atlikus krūtų didinimo operaciją, kai naudojami implantai, gali keistis jų forma, todėl rekomenduojama implantus keisti maždaug kas 10 metų.

Healthcare Services, Wellness and Lifestyle


Question: Kada krūtų operacijos atlikti negalima (kontraindikacijos)

Answer:
kai nustatomos sveikatai pavojingos krūtų ligos,
esant virusinėms ligoms, infekcijoms (operaciją galima planuoti visiškai pasveikus),
padidėjus kraujospūdžiui (jo keliamą riziką operacijai vertina gydytojas).

Healthcare Services, Wellness and Lifestyle


Question: Krūtų pakėlimo operacijos eiga

Answer: Krūtų operacija atliekama taikant bendrinę nejautrą.  Operacijos metodika parenkama individualiai, atsižvelgiant į krūtų formą, pasmukimo laipsnį ir moters pageidavimus. Jei krūtys pasmukusios nedaug, jų formą galima pakoreguoti lašo formos, arba vadinamaisiais „anatominiais“, silikoniniais implantais, darant pjūvį aplink spenelio areolę ir kartu pašalinant odos perteklių. Gali būti, kad šiek tiek pakinta spenelio vieta, padidinamas krūties tūris, o randas lieka tik aplink spenelį. Jei krūtys pasmukusios daugiau, reikia atlikti inkaro, arba apverstos T formos, pjūvį. Šis pjūvis leidžia pašalinti didesnį odos ir krūties liaukos perteklių, esantį apatiniame krūties poliuje. Po operacijos randas lieka aplink areolę, vertikaliai žemyn nuo jos ir raukšlėje po krūtimi. Operacijos metu pakeičiama spenelio ir areolės vieta, pakeliant juos į viršų ir pašalinant odos perteklių krūties apatinėje dalyje. Susiuvant žaizdą krūties kontūras pakeliamas aukščiau ir krūtis įgauna jaunatviškesnę formą. Po operacijos krūtys aptvarstomos specialiu tvarsčiu ir pacientei užsegama kompleksinė liemenėlė. Efektas matomas po 3–4 sav. Operacijos trukmė – iki 3 val. Klinikoje praleisite 24 val.

Healthcare Services, Wellness and Lifestyle


Question: Bendros rekomendacijos

Answer: Po krūtų operacijos rekomenduojame periodiškai atlikti įprastą krūtų patikrą – gydytojo mamologo konsultaciją, echoskopijos, mamografijos tyrimus bent 1 kartą per 2 metus, jeigu neturite jokių nusiskundimų ir nejaučiate jokių susirūpinimą keliančių simptomų. Po krūtų pakėlimo operacijos moteris dažniausiai gali maitinti kūdikį krūtimi ir atlikti įprastus diagnostinius tyrimus – echoskopiją, momografiją. Prieš tyrimą būtina informuoti gydytoją apie implantą, kad specialistas galėtų objektyviai vertinti tyrimo rezultatus. Atlikus krūtų pakėlimo operaciją implantais, gali keistis jų forma, todėl rekomenduojama implantus keisti maždaug kas 10 metų.

Healthcare Services, Wellness and Lifestyle


Question: Kada negalima atlikti lytinių lūpų korekcijos (kontraindikacijos)?

Answer:
sergant makšties pūsleline ar grybeliu,
nustatyta iškritusi gimda, šlapimo nelaikymas.

Healthcare Services, Wellness and Lifestyle


Question: Lytinių lūpų korekcijos operacijos eiga

Answer: Operacija atliekama taikant bendrinę arba regioninę (spinalinę, epidurinę) nejautrą, priklausomai nuo operacijos apimties ir individualios situacijos. Operacijos metu nuo lytinių lūpų pašalinamas odos perteklius, suformuojamos norimo dydžio ir formos mažosios lytinės lūpos arba atliekama blogai po gimdymo sugijusios lytinės lūpos krašto korekcija, atsižvelgiant į situaciją.  Po operacijos pjūvio vietos užsiuvamos tirpstančiais siūlais. Išorėje lieka keli nedideli mazgeliai, kurie pašalinami po 10–14 dienų. Mūsų Centre po operacijos pjūvių vietoms gydyti nereikai tvarsčių, siūlės patepamos specialiais gydomaisiais tepalais. Operacijos trukmė – 2 val. Klinikoje praleisite 24 val.

Healthcare Services, Wellness and Lifestyle


Question: Po operacijos

Answer:
Po operacijos 1–2 paras Jūs praleisite mūsų klinikoje prižiūrima medicinos personalo. Po visų plastinių-estetinių operacijų jaučiamas mažesnis ar didesnis skausmas, kuriam malšinti skiriama vaistų. Gijimas po lytinių lūpų korekcijos dažniausiai nėra skausmingas. Galutinis operacijos rezultatas yra ilgalaikis ir matomas praėjus 1–2 mėn. po operacijos. Operavęs gydytojas Jums paskirs kito apsilankymo datą ir laiką. Grįžti prie kasdienės, didelio fizinio aktyvumo nereikalaujančios veiklos galėsite kitą dieną po operacijos. Lytiniai santykiai galimi praėjus 6 savaitėms po operacijos. Jei atvykstate iš kitos šalies, visas detales (kada galite skristi, kokia reikalinga priežiūra ir pooperacinis režimas) aptarsite su savo gydytoju po operacijos. Po estetinių operacijų nedarbingumo pažymėjimas neišduodamas, todėl planuojant operaciją reikia pasiimti bent porą savaičių atostogų. Rekomendacijos po operacijos:
1 mėnesį negalima lankytis pirtyse ir baseinuose,
laikytis gydytojo rekomendacijų.
Galutinis operacijos rezultatas yra ilgalaikis ir matomas praėjus 1–2 mėn. po operacijos. Lytinės lūpos visuomet išlieka šiek tiek asimetriškos, bet nedidelė asimetrija pastebima tik nuodugnios apžiūros metu.

Healthcare Services, Wellness and Lifestyle


Question: Galimos operacijos rizikos (komplikacijos)

Answer:
nepageidaujama organizmo reakcija į anesteziją,
kraujavimas,
lytinių lūpų asimetrija, pjūvio prasiskyrimas.
Komplikacijos po operacijos dažniausiai galimos nesilaikant gydytojo rekomendacijos. Įprastai jos retos ir suvaldomos, pacientei kreipiantis pagalbos į gydytoją.

Healthcare Services, Wellness and Lifestyle


Question: Kada riebalų persodinimo operacijos atlikti negalima (kontraindikacijos)?

Answer:
kai nustatomos sveikatai pavojingos ligos,
esant virusinėms ligoms, infekcijoms (operaciją galima planuoti visiškai pasveikus),
padidėjus kraujospūdžiui (jo keliamą riziką operacijai vertina gydytojas).

Healthcare Services, Wellness and Lifestyle


Question: Operacijos rizikos

Answer:
Kaip ir kiekviena operacija, riebalų persodinimas į kitas kūno vietas turi rizikų, kurias turite aptarti su Jus operuosiančiu gydytoju:
įprastai prigyja iki 50 proc. riebalų,
norimam rezultatui pasiekti gali prireikti papildomų operacijų,
yra riebalų nekrozės rizika, kai persodinti riebalų gabalėliai miršta ir susiformuoja neskausmingi, kieti, apvalūs guzeliai,
vietose, kur pašalintas didelis riebalų kiekis, oda gali suglebti, tačiau tai individualu.

Healthcare Services, Wellness and Lifestyle


Question: Riebalų persodinimo operacijos eiga

Answer: Operacija atliekama taikant vietinę arba bendrinę nejautrą, atsižvelgiant į individualius poreikius ir operacijos apimtį. Operacijos trukmė – nuo keliolikos minučių iki kelių valandų, priklauso nuo jos apimties. Operacinės vietos dezinfekuojamos. Į poodį per nedidelius operacinius pjūvius įkišama infiltracijos kaniulė, vėliau – riebalų siurbimo kaniulė. Išsiurbiama nuo keliasdešimt mililitrų iki kelių litrų skystos riebalų masės. Nusiurbti riebalai, prieš juos suleidžiant į pasirinktą kūno vietą, gali būti specialiai paruošiami: plaunami, filtruojami, nusodinami, centrifuguojami, tuomet suleidžiami. Po operacijos pjūvio vietos užsiuvamos ir užklijuojamos specialiu pleistru.

Healthcare Services, Wellness and Lifestyle


Question: Po operacijos

Answer: Po operacijos 1–3 dienas Jūs praleisite mūsų klinikoje prižiūrimos medicinos personalo. Po visų plastinių-estetinių operacijų jaučiamas mažesnis ar didesnis skausmas, kuriam malšinti skiriama vaistų. Operavęs gydytojas Jums paskirs kito apsilankymo datą ir laiką. Kraujosruvos ar mėlynės, susidariusios riebalų nusiurbimo ir persodinimo vietose, po operacijos išnyksta per kelias dienas ar savaites, priklausomai nuo korekcijos dydžio.  Svarbu suprasti, kad jei prieš operaciją Jūsų oda buvo grublėta, t. y. pažeista celiulito, tokia ji išliks ir po operacijos. Jeigu operacija nedidelės apimties, prie kasdienės veiklos grįžti galėsite jau kitą dieną, tačiau dažniausiais į darbą grįžtama po 1–2 savaičių. Fizinis aktyvumas galimas po 2–4 sav.  Siekiant gero operacijos rezultato po riebalų nusiurbimo, pacientėms patariama atidžiau stebėti savo kūną, 3–4 savaites dėvėti kompresinius drabužius. Praėjus 7 dienoms po operacijos, ištraukiami siūlai. Nedideli, kelių milimetrų randai po operacijos laikui bėgant tampa beveik nepastebimi.  Operacijos efektas matomas iškart, bet galutinį rezultatą reikėtų vertinti po 3–6 mėn., priklausomai nuo operacijos apimties. Jei atvykstate iš kitos šalies, visas detales (kada galite skristi, kokia reikalinga priežiūra ir pooperacinis režimas) aptarsite su savo gydytoju po operacijos. Po estetinių grožio operacijų nedarbingumo pažymėjimas neišduodamas, todėl planuojant operaciją reikia pasiimti bent porą savaičių atostogų.

Healthcare Services, Wellness and Lifestyle


Question: Bendros rekomendacijos

Answer: Šalti kompresai. Pooperaciniu laikotarpiu būtina ramybė.

Healthcare Services, Wellness and Lifestyle


Question: Po operacijos

Answer:
Po operacijos 2 paras Jūs praleisite mūsų klinikoje prižiūrimos medicinos personalo. Po visų plastinių-estetinių operacijų jaučiamas mažesnis ar didesnis skausmas, kuriam malšinti skiriama vaistų.  Operavęs gydytojas Jums paskirs kito apsilankymo datą ir laiką. Patempta oda matoma iškart, galutinis rezultatas – po 2–4 sav. Po operacijos galimos kraujosruvos, mėlynės ar patinimas po operacijos kelias dienas malšinami šaldomais kompresais. Pirmosiomis dienomis po veido patempimo pjūvių vietos aprišamos tvarsčiais, gali būti naudojami drenavimo vamzdeliai kraujo bei skysčių pertekliui iš po odos pašalinti. Paprastai siūlai šalinami praėjus kelioms dienoms po operacijos (tiksliau Jus informuos gydytojas), o vietoj jų užklijuojami specialūs pleistrai. Randai po šių operacijų paprastai nėra žymūs, paslėpti natūraliuose linkiuose, už ausų. Grįžti prie kasdienės, didelio fizinio aktyvumo nereikalaujančios veiklos galėsite praėjus 3–4 savaitėms (tik po kaklo patempimo greičiau, po 1–2 sav.) po operacijos. Užsiimti aktyvia fizine veikla rekomenduojama ne anksčiau kaip po 4–6 sav. Jums reikės dėvėti specialų tvarstį 1–2 savaites po operacijos. Jei atvykstate iš kitos šalies, visas detales (kada galite skristi, kokia reikalinga priežiūra ir pooperacinis režimas) aptarsite su savo gydytoju po operacijos. Po estetinių grožio operacijų nedarbingumo pažymėjimas neišduodamas, todėl prieš operaciją rekomenduojame suplanuoti atostogas, atsižvelgiant į individualius Jūsų poreikius. Rekomendacijos, kaip elgtis pirmąją savaitę po operacijos:
gulėkite šiek tiek pakėlusi galvą,
nešlapinkite veido,
nedarykite staigių galvos judesių (dėl šios priežastie venkite vairuoti),
venkite sunkaus fizinio darbo, nesportuokite,
nesilankykite pirtyje, baseine, nevartokite alkoholio, nerūkykite – tai gali sukelti rimtų komplikacijų,
venkite per galvą maunamų drabužių,
saugokite veido odą nuo tiesioginių saulės spindulių.

Healthcare Services, Wellness and Lifestyle


Question: Veido ir kaklo odos patempimo operacijos eiga

Answer: Operacija atliekama taikant bendrinę nejautrą. Trukmė – 4 val. Klinikoje praleisite 2 paras.

Healthcare Services, Wellness and Lifestyle


Question: Veido patempimas

Answer: Plastikos chirurgas parenka operacinių pjūvių vietas pagal pacientės lytį, šukuoseną, plaukų augimo liniją bei amžių. Operacijos metu patempiama ne tik veido oda, bet ir gilesni sluoksniai – poodis, raiščiai ir raumenys, patempiami skruostai, koreguojama pažandės linija ir kaklo raukšlės. Atskiros technikos taikomos paakių linijos deformacijai, skruostų nukarimui ir nusileidusiems lūpų kampams koreguoti.

Healthcare Services, Wellness and Lifestyle


Question: Kaklo patempimas

Answer: Kaklo oda ir raumenys patempiami darant fiksuojančias siūles. Jeigu reikia, pašalinama dalis riebalinio audinio nuo kaklo. Siekiant pašalinti pagurklį, atliekamas trumpas pjūvis po smakru. Po operacijos kaklas ir galva yra specifiškai sutvarstomi.

Healthcare Services, Wellness and Lifestyle


Question: Kokiais atvejais rekomenduojame kreiptis į gydytoją koloproktologą?

Answer:
Į gydytoją koloproktologą kreipkitės jei:
pastebėjote neįprastus simptomus išangėje,
pastebėjote gleives išangėje,
jaučiate skausmą, niežulį išangėje,
pastebėjote kraują pasituštinus,
pastebėjote iškritusius hemorojaus mazgus.
Kartais šie simptomai gali būti ir kitų, ne proktologinių ligų priežastis, tačiau tai turi įvertinti gydytojas.

Healthcare Services, Wellness and Lifestyle


Question: Ko tikėtis gydytoją koloproktologo konsultacijos metu?

Answer: Pirmiausia gydytojas išklausys Jūsų nusiskundimus (kokius simptomus jaučiate, kiek ilgai) ir atliks tyrimus - išeinamosios angos kanalo patikrą pirštu ir rektoskopu, jei tokių tyrimų reikia. Šių tyrimų dažniausiai pakanka, siekiant nustatyti hemorojų, įplėšą ar fistulę. Gydytojui įtarus storosios žarnos polipą, Jums bus rekomenduojama atlikti kolonoskopiją – viso žarnyno ištyrimą endoskopu.   Su gydytoju aptarsite, ar Jūsų atveju reikalingi papildomi tyrimai, kaip jiems pasiruošti. Pilnai ištyręs gydytojas proktologas galės pasiūlyti galimus gydymo būdus, aptarti su tuo susijusius klausimus. Moderni medicina leidžia iki minimumo sumažinti nemalonius pojūčius proktologinių tyrimų metu, todėl tikrai neverta jų baimintis. Laiku aptikus ligą, gydytojai turi daugiau galimybių parinkti paciento sveikatą tausojantį gydymo būdą, o pacientai – daugiau šansų išgyti ir pagerinti gyvenimo kokybę. Prieš gydytojo proktologo konsultaciją rekomenduojame 3-4 val. nevalgyti, likus 2 val. iki konsultacijos atlikti valomąją klizmą (galima naudoti specialią vaistinėse parduodamą klizmutę Microlax).

Healthcare Services, Wellness and Lifestyle


Question: Riebalų kiekis

Answer: Kūno svoris - tai riebalų masės ir liesųjų audinių masės suma. Per didelis riebalų kiekis yra žalingas sveikatai, todėl labai svarbu nustatyti bendrą jų kiekį kūne. Lieknėjant būtina stebėti, ar kūno svoris mažėja riebalų ar raumenų masės ir skysčių sąskaita. Skysčių kiekis greitai atgaunamas ir svoris vėl padidėja, o sumažėjus raumenims, lėtėja medžiagų apykaita ir, pradėjus normaliai maitintis, svoris vėl padidėja. Kartais, kartojant tyrimą, matyti, kad kūno svoris išlieka toks pat, tačiau keičiasi sudėtis - mažėja riebalų kiekis, bet didėja raumenų masė. Tai geras lieknėjimo rezultatas, nors, pasisvėrus paprastomis svarstyklėmis ir pamačius tą patį svorį, labai dažnai nusiviliama dedamomis pastangomis. Reikia žinoti, kad per mažas riebalų kiekis žalingas sveikatai, ypač moterų. Dėl per mažo riebalų kiekio gali atsirasti menstruacijų ciklo sutrikimų, nes riebalinis audinys dalyvauja lytinių hormonų apykaitoje. Kūno analizatorius X Scan Plus II parodo riebalų kiekį kilogramais, jų procentinę išraišką, pateikia palyginimą su normomis. Išspausdinti tyrimo duomenys su paaiškinimais atiduodami pacientui.

Healthcare Services, Wellness and Lifestyle


Question: Segmentinė analizė

Answer: X Scan Plus II analizatorius nustato kiekvienos rankos ir kojos, liemens raumenų masę ir skysčių susikaupimą. Kaip keičiasi raumenų masė sportuojant, galima palyginti po kurio laiko atlikus pakartotinį tyrimą. Analizatoriaus pateiktus rezultatus galima naudoti parenkant fizinį krūvį, specialius pratimus.

Healthcare Services, Wellness and Lifestyle


Question: Mitybos įvertinimas

Answer: Analizatorius apibendrina rezultatus ir pateikia mitybos būklės įvertinimą: baltymų, mineralų, vidaus organų masę.

Healthcare Services, Wellness and Lifestyle


Question: Kūno sudėjimas

Answer: X Scan Plus II pateikia išvadą, kuriai kategorijai pagal kūno sudėtį priskiriamas tiriamasis: liesųjų, normalių su daug raumenų, normalių su daug riebalų, nutukusiųjų ir pan. Iš viso vertinama 12-oje kategorijų.

Healthcare Services, Wellness and Lifestyle


Question: Biologinis arba kūno amžius

Answer: Galiausiai įvertinęs kūno sudėtį, X Scan Plus II padaro išvadą, kokio amžiaus yra tiriamojo kūnas. Jis gali būti jaunesnis, toks pat ar senesnis nei realus amžius.

Healthcare Services, Wellness and Lifestyle


Question: Baltymų kiekis

Answer: Atspindi mitybos būklę. Nepakankamai maitinantis, sumažėja baltymų kiekis. Taip dažniausiai nutinka per mažo svorio žmonėms, bet gali pasitaikyti ir tiems, kurių svoris normalus ar per didelis, jei jie maitinasi netaisyklingai.

Healthcare Services, Wellness and Lifestyle